qundao/data-zh-poetry huggingface dataset:
雨夜感怀二首·其二
作者：周棐
朝代：明
体裁：古风

揽衣起中夜，感叹成啸歌。百年事形骸，所得良不多。生理既茫昧，动静虞网罗。归哉南山陲，石田荫松柯。
雨夜感怀二首·其二
作者：周棐
朝代：明

揽衣起中夜，感叹成啸歌。百年事形骸，所得良不多。生理既茫昧，动静防祸罗。归哉南山陲，石田荫松柯。
题俞仲刚山水
作者：周棐
朝代：明
体裁：古风

我昔四明寻隐者，著屐远过玉几山。岩扉苔径转森邃，结窝乃在云松间。松间回风荡空影，水流花开春日永。苧服凉深团扇开，好鸟飞来意俱静。为觅渔梁白沙步，因识樵人弈棋处。扁舟暝泊碧溪阴，沿月长歌下山去。束带十年事朝谒，鹤怨猿惊总凄切。草堂晴昼玩新图，三叹令人愁欲绝。
题俞仲刚山水
作者：周棐
朝代：明

我昔四明寻隐者，著屐远过玉几山。岩扉苔径转森邃，结窠乃在云松间。松间回风荡空影，水流花开春日永。苧服凉深团扇开，好鸟飞来意俱静。为觅渔梁白沙步，因识樵人弈棋处。扁舟□泊碧溪阴，沿月长歌下山去。束带十年事朝谒，鹤怨猿惊总凄切。草堂晴昼玩新图，三叹令人欲愁绝。
宿已公岩
作者：周楷
朝代：明
体裁：七言绝句

已公岩畔水粼粼，树老云荒记往因。一夜溪声听不得，游山真愧住山人。
渔歌
作者：周楷
朝代：明
体裁：乐府曲辞

幽思茫茫看江水，何处渔歌江上起。一叠凄清愁未终，几年断续肠相似。南天归雁亦悲鸣，不到潇湘无此情。
泊流河
作者：周正方
朝代：明

乘月步流河，茅檐两岸多。归人犹待渡，栖鸟尚争柯。尘舆市喧息，风移帆影过。洞箫谁按曲，音韵若清和。
又和题一首
作者：周永年
朝代：明

听说图中风物美，但读长歌已狂喜。乔木清川数里间，尺幅都收到曲几。前有老杜后大苏，能以诗章当画史。二歌三读转兴怀，少陵眉山相比拟。若道临溪堪钓璜，尚湖宛在渭川涘。作画善行缩地法，无数景光缣素里。春秋以时咏兰桂，俯仰之间识桥梓。游多鹿豕想邻山，食足鱼虾知近市。论成乐志美西园，村港暗通路斜迤。耕凿衣冠问若何，只记在家常早起。吾子风流胜昔人，合调每寻程与李。兰心未肯杂于蕙，橘性宁教化为枳。所嗟李子就泉台，喜得程君就栖止。拂水岩头飞瀑声，穿过窗棂落枕底。堂沿松竹署耦耕，阁敞湖山额秋水。似兹小筑近年成，剩许新经著耒耜。山庄对向画图看，知他谁俭复谁侈。词出牛宫见曳犁，客上龙门闻倒屣。嫩蕨有几亦同采，老酒无多竟先被。长句初惊骤雨过，高歌定遣从风靡。先畴昔日服畎亩，旧德今时食名氏。朝烟夕霭并迷离，山亦有椒江有汜。清斋不免尽园蔬，净肉何至污砧机。宋家刘氏两先生，号曰公非与公是。从来史学未易通，夏礼能言征在杞。吴越当年大国王，表忠观古舟堪舣。四海皆知有罗生，唐使不知亦已矣。子今命我续前篇，未及捉笔先伸纸。《兰亭叙》曾比金谷，《桃源记》却出栗里。况子诗因述祖兴，辋川唱和非徒尔。五行作甘惟稼穑，三农艰辛在耘耔。墨池涤研开良田，此意岂复关余子。
奉和牧翁催妆词四首
作者：周永年
朝代：明

白龙潭古鹊桥虚，取道鸳湖聚戏鱼。那得直逢牛女夕，始教隔巷看停车。柳姓曾闻赐作杨，垂条飞絮搅人肠。而今一任三眠起，松柏同心绾带长。鼓将锦瑟曲声和，不数吴娃《子夜歌》。江上数峰青似黛，算来犹未及双蛾。纨扇纱帏逗晚烟，月和花烛共婵娟。同心栀子甘蕉叶，题罢还堪咏昼眠。
奉和牧翁催妆词四首·其一
作者：周永年
朝代：明

白龙潭古鹊桥虚，取道鸳湖聚戏鱼。那得直逢牛女夕，始教隔巷看停车。
奉和牧翁催妆词四首·其三
作者：周永年
朝代：明

鼓将锦瑟曲声和，不数吴娃《子夜歌》。江上数峰青似黛，算来犹未及双蛾。
奉和牧翁催妆词四首·其二
作者：周永年
朝代：明

柳姓曾闻赐作杨，垂条飞絮搅人肠。而今一任三眠起，松柏同心绾带长。
奉和牧翁催妆词四首·其四
作者：周永年
朝代：明

纨扇纱帏逗晚烟，月和花烛共婵娟。同心栀子甘蕉叶，题罢还堪咏昼眠。
寄张异度
作者：周永年
朝代：明

拥书应不废生涯，艺圃知堪纪岁华。乌臼远疑枫染叶，荻芦犹待雪飞花。但凭高阁收诸胜，莫判邻园作两家。我有行藏君信否，半营五亩半三车。
山花子·夏夜
作者：周永年
朝代：明

低髻拢花梦半醒，重携枕簟向闲庭。何处玉箫风送远，倚阑听。趁着萤光看络纬，卷开珠网放蜻蜓。不是夜长愁不寐，候双星。
岁除立春
作者：周永年
朝代：明

除夕春朝共此辰，强凭迎送说新陈。荒凉寓舍将生草，撩乱残编不拂尘。柏叶辛盘寻汉腊，桃花流水待秦人。余年未敢言离俗，聊就禅栖结净因。
次韵和牧翁题沈启南奚川八景图卷
作者：周永年
朝代：明

奚川八景不可见，尽情敛取入画图。侍郎作歌系其后，为索和篇征及吾。吾得见诗如见画，当食几欲忘歠泬。五柳宅边竹里馆，宁与晋唐人物殊。柳眠更起竹乍醉，坐见满地清阴铺。青山白云粉黛深，暝树寒鸦疑墨涂。读书有此下酒物，秣田可酿钱可沽。村居惟愁过客少，时教置驿临通衢。儒林文苑隐逸传，竞夸侨肸生菰芦。窥园临水足酬唱，放歌舒啸随召呼。记里桃源境绝异，序中盘谷路复纡。花抚紫荆与常棣，鸟催布谷兼提壶。案陈诸器庋图籍，无一不与古为徒。家藏食鼎斟雉羹，俗传避忌呼落苏。石田写景旋寄咏，醉时击缶歌乌乌。何处闲行过略约，几人枯坐来跏趺。长林丰草任寂寞，明堂今有一柱扶。此图久失忽复出，直从秣陵归海禺。展卷如闻古香动，坐观不敢卧毡毹。一歌再歌奏金石，岂我细响能滥竽。强凭韵脚当跋尾，不识可称同调无？春光差喜雾非雾，世事休论觚不觚。故庐指点谁稚子，且欣且慨手捋须。先畴旧德等闲在，止合传玩何叹吁。王公之先所可荐，莼蘩筐筥暨潢污。须眉忽作翠微绿，耳畔清泉鸣仆夫。丹清能事审若尔，愚公移山真复愚。吁嗟乎，愚公移山真复愚！
瑞光寺
作者：周永年
朝代：明
体裁：古风

云端已暝忽复曙，灯烛直如妙高聚。舍利光常贯太虚，只今收摄随心住。上界高明受众朝，中霄虚白开天路。佛声浩浩若潮生，人如磨蚁香如雾。灯灯深入夜夜明，物身早向光中度。传言影落鲇鱼口，佛灯渔火相先后。鱼目常开鱼网沉，饮光啖影争游走。喜灭渔家黑业多，旁生所贵非长寿。安得华严与上方，千灯四炤摇星斗。却令蟹舍及鱼城，惆怅朝朝空发笱。
禽言三首
作者：周永年
朝代：明

姑恶，姑恶，妾身命薄。借钱买果饵，取得小姑乐。小姑欢喜姑不恶。婆饼焦，婆意恼，婆恼反言新妇好。小姑有口不曾闲，婆饼焦时食梨枣。脱布裤，呼老妇，我有一尺布，为我补破裤。补得且将今岁度，胜如有布无人作。
禽言三首·其二
作者：周永年
朝代：明

婆饼焦，婆意恼，婆恼反言新妇好。小姑有口不曾闲，婆饼焦时食梨枣。
经漂母祠吊淮阴侯
作者：周永年
朝代：明

一市人皆笑，三军众尽惊。始知真国士，元不论群情。楚汉关轻重，英雄出战争。何能避菹醢，垂钓足平生。
黄豫恬孝子庐墓诗
作者：周汝玑
朝代：明
体裁：七言律诗

永言漆室筑哀居，子舍凄凉满架书。斑綵久悬情最苦，白杨亲种泪难除。秋云咫尺朝昏泣，丁鹤还归华表嘘。不匮由来悉景仰，求忠必尔蒲轮舆。
冬日
作者：周沛
朝代：明
体裁：古风

滞霪迫冬日，山川掩重冈。引领望郊邑，远树郁苍苍。浮云驰白昼，迅风激衣裳。中野少逢人，乃见鸣雁翔。我有一束书，因之以远将。其多至万言，其音悲且伤。终以重见辞，翩翩各一方。揽涕下长坂，踌躇不能忘。
别顾孝常
作者：周沛
朝代：明
体裁：古风

马离鸣故群，人去怀心知。忆昔遘君始，意气如连枝。如何倏离别，旦夕殊欢悲。滔滔斯世士，孰与吾心期。言念古之人，同心不同时。同时复睽隔，何用同时为。
饯沈懋学时万参戎复起淮上
作者：周沛
朝代：明

尔去当残腊，其如霜露何。到时春草遍，随处故人多。脱剑留燕市，题诗赠汨罗。淮阳旧游地，取醉一高歌。
治平寺
作者：周泰
朝代：明
体裁：七言律诗

招提独傍少城隈，门外江山翠作堆。千顷波光涵梵宇，半林斜影接蓬莱。僧童煮茗烧红叶，游客题诗扫绿苔。好景留人须尽醉，百年能得几回来。
吊梅道人墓
作者：周泽
朝代：明
体裁：七言绝句

古墓棱嶒卧断碑，白杨高树叫寒鸱。閒云终日自来去，不见梅花老画师。
慈节堂诗
作者：周泽
朝代：明
体裁：七言律诗

抱孤泣对韩符篇，绿窗破镜不再圆。母道妇道两无愧，古人今人谁可肩。夕阳照影寒竹倚，冻雪满面长松坚。我亦綵衣慈侍下，援笔欲赋心茫然。
陈贤良祠
作者：周泽
朝代：明
体裁：七言律诗

晓叱长须远驾船，白牛泾上吊先贤。清风自喜传碑记，寒食谁能扫墓田。直节一时金石贵，芳名千古日星悬。当时若使从公议，不听天津叫杜鹃。
伤长姊
作者：周洁
朝代：明

花落空萦恨，莺啼更助哀。芳魂似流水，一去不重回。
忆父
作者：周洁
朝代：明

忆昔当残腊，还家雪正飞。三年无一字，不忍见鸿归。
戏诸姊作假花
作者：周洁
朝代：明

镂花雕叶百般新，巧手分明遂夺真。自是深闺无定鉴，金钱输与弄虚人。
晚晴
作者：周洁
朝代：明

久雨愁无极，斜阳喜乍开。树披残霭出，山挟断云来。的历穿花径，逶迤过渚台。更须林月上，清赏一追陪。
梦还京
作者：周洁
朝代：明

自去长干侧，终年桂岭西。新秋望乡处，无奈白云迷。
江边思家
作者：周洁
朝代：明

北望一含愁，归心俯碧流。滩虽注南海，湘亦接巴流。天阙当牛斗，台城枕石头。侬家生长地，终岁信悠悠。
登楼
作者：周洁
朝代：明

凭阑一望白云重，松竹萧森裛露浓。树外连漓流不断，依稀如听秣陵钟。
秦淮
作者：周洁
朝代：明

秣陵无处望，漓水正前流。何不教东下，将心到石头。
立秋
作者：周洁
朝代：明

白帝严金驾，乘风下紫微。德惟宣湛露，令即屏炎辉。乍惊青梧落，将催赤雁飞。何须赋团扇，恩顾似君稀。
瑞莲亭·其一
作者：周洪谟
朝代：明
体裁：七言绝句

一泓十丈花茵馥，辍斝呼童分浅盝。轻风浪绿上人衣，对酌烟霞诗万斛。
瑞莲亭·其七
作者：周洪谟
朝代：明
体裁：七言绝句

荷珠照月月痕湿，听月临花寒气袭。花正时开月正来，枕簟新凉携月入。
瑞莲亭·其三
作者：周洪谟
朝代：明
体裁：七言绝句

蝉鸣竹树水鸣蛙，耳热呼卢兴未赊。玉井匀来甘冷味，平看并蒂映清华。
瑞莲亭·其二
作者：周洪谟
朝代：明
体裁：七言绝句

好雨桥头洒葛衣，环池荷气浑忘机。谈深万籁喧愈静，古柏依依带翠微。
瑞莲亭·其五
作者：周洪谟
朝代：明
体裁：七言绝句

濂溪犹忆旧风流，渺莽乾坤独自收。长啸直教新月发，薰风正向此中留。
瑞莲亭·其八
作者：周洪谟
朝代：明
体裁：七言绝句

玉垒苍苍入望中，引来雪色静帘栊。池虚新月亭虚榻，卧听鹤鸣过翠空。
瑞莲亭·其六
作者：周洪谟
朝代：明
体裁：七言绝句

群花有意待来朝，剖菂烧鹅酒欲浇。池上相招兴不浅，裁诗应得满芭蕉。
瑞莲亭·其四
作者：周洪谟
朝代：明
体裁：七言绝句

翠柄金墙碧玉腰，绿云丛里醉诗瓢。倚莲待月池光漾，并蒂奇葩傍小桥。
眉山天下秀
作者：周洪谟
朝代：明
体裁：古风

大峨两山相对开，小峨迤逦中峨来。三峨之秀甲天下，何须涉海寻蓬莱。昔我登临彩云表，独骑白鹤招青鸟。石龛石洞何参差，时遇仙人拾瑶草。丹崖瀑布连天河，大鹏图南不可过。昼昏雷雨起林麓，夜深星斗栖岩阿。四时青黛如绣绘，岷嶓蔡蒙实相对。昔生三苏草木枯，但愿再出三苏辈。
至马湖踏勘楠木
作者：周洪谟
朝代：明
体裁：五言律诗

万里辽阳士，冲寒到马湖。两崖悬峭壁，夹岸列平芜。滩险波流急，山高人影孤。猓番欣向化，南服尽韬弧。
贞妇辞
作者：周洪谟
朝代：明
体裁：古风

女萝托乔木，誓保偕老期。狂飙忽拔木，女萝将安依。忆昔迎鸾辞翠軿，玉琴瑶瑟谐朱弦。谁谓青天负薄命，不教白发齐乔年。九原何处问泉路，膝下孤儿方学步。鸳鸯分散寒塘云，芙蓉泣老秋江露。孤灯吊影冬夜长，促织声悲机杼旁。手持断丝羞再续，双双玉著流空房。空房寂寞守贞节，离肠恰绾同心结。箧中白蠹蚀罗襦，镜里青鸾愁黛月。君不见巢父牛，许由洗耳移上流。又不见共伯妇，柏舟自誓甘荼苦。儿能读书著父衣，妾应死草生春晖。
踏勘楠木泊叙州府将之马湖之作
作者：周洪谟
朝代：明
体裁：五言律诗

廿年天上路，十日雨中过。衰为封疆早，愁因疾苦多。臣心匪金石，民隐尚江河。入告凭图绘，登临敢惜他。
写江岫春晴图
作者：周浈
朝代：明

汀洲碧草生，凫雁动春声。莫上高亭望，能伤送别情。
始发建邺登龙江山祠感怀有作
作者：周浈
朝代：明

去国思旧游，寻山发幽眺。遥凌天门石，洸对临海峤。神关列雄镇，粉堞抱遗庙。天水远自空，云霞近争耀。客行始多感，世事纷难料。同俗岂素怀，趋时固殊调。既为达士耻，复彼逐臣诮。尘泪应言垂，江容带愁照。秋阴散微翳，炎景扇余燎。行矣庶无欺，忠信将可劭。
池口舟中见九华山
作者：周浈
朝代：明

贞履无素期，劳生意恒窘。谁云戒戎路，曾是返初隐。水宿淹长晷，山行阻修畛。缥缈对雄标，巑岏发奇蕴。岩回气如焚，峰去势犹引。刻削冠青莲，雕镂矗丹笋。嵁霞上斑剥，石乳下閟硱。山鬼从文狸，渊灵闷玄蜃。眷言志藜藿，未遂采芝菌。即事情已悲，怀贤迹俱泯。潜吴愧梅福，去汶羞闵损。人德险未夷，天道明可准。皋兰岂徒歇，岩桂芳未陨。岁暮山中人，结言候归轸。
赛小孤庙
作者：周浈
朝代：明

育秀凌华嵩，标奇奠淮楚。阳辟启神关，阴沉开水府。浑浑聚商舳，渊渊闻戍鼓。陈瑟会安歌，传芭纷代舞。椒浆既分洁，桂棹方容与。日暮怀归情，含睇望修渚。
题营丘山房
作者：周浈
朝代：明

周室疏封后，齐疆启国初。流风看后裔，形胜想遗墟。水合如分鲁，山回似入徐。路疑登载处，溪拟钓璜余。红树临关近，青芜际海疏。征贤方奏颂，何暇赋闲居。
杜康庙
作者：周淑禧
朝代：明
体裁：七言绝句

酺有新糟醊有醨，杜康桥上客题诗。最怜苦相身为女，千载曾无仪狄祠。
洪河
作者：周淞
朝代：明
体裁：七言绝句

谁凿天长水满塘，菑畬端可足民粮。欲知遗爱深于海，都在空祠一瓣香。
寄弟莹
作者：周漳
朝代：明
体裁：七言律诗

年年无处避征尘，况复衰迟值暮春。千里绿芜江上路，一帘疏雨夜深人。白云乡国回头远，青草池塘入梦频。两载分携归未得，强将封鲊慰慈亲。
丹青引赠顾子
作者：周灿
朝代：明
体裁：乐府曲辞

山莫画泰山松，松树已受秦皇封。水莫画黄河潦，河流已非夏后道。但作清溪竹树湾，添我垂钓于其间。吁嗟乎男儿少壮随朝彦，岂料中年桑海变。枉想丹青麟阁中，他人为我开生面。顾生顾生尔莫嗔，传神似尔画逼真，如何貌此寻常人。
邻翁邀食五月桃戏作
作者：周灿
朝代：明
体裁：七言绝句

桃实累累也足豪，主人笑饤玉盘高。仙家一熟三千岁，五月先尝逊我曹。
登鸡鸣山寺
作者：周炳谟
朝代：明

琳宫突兀鸡鸣岭，极目风烟天地宽。山叠乱峰来北岳，水连千峡入桑乾。谁人禾黍溪边种，几处牛羊谷口看。塞下只今歌乐业，幕南昨日到呼韩。
道路忆家园
作者：周献臣
朝代：明
体裁：七言绝句

谢豹啼残麦燕飞，山花伴客送春归。家园此日无人赏，社雨冥濛掩竹扉。
九仙山期海上人不至
作者：周玄
朝代：明

久阙东山赏，烟萝欲卧迟。金霞寻晓望，玉树候秋期。九鲤何曾返，三花未可窥。南归有玄鹤，书此报君知。
十六日湖塘上观月
作者：周玄
朝代：明

玉露寒侵鳷鹊楼，桂花池馆恨悠悠。不妨歌舞留人醉，一夜清光减却秋。
塞下曲
作者：周玄
朝代：明

草檄驰高阙，分符出未央。雕弓秋玉镂，宝剑夜金装。马饮长河白，兵交落日黄。军中诸校喜，生得左贤王。
寄斋中诸公
作者：周玄
朝代：明

满院飞花积雨晴，春深卧病更伤情。旧游白社思陶令，归梦青山忆马卿。水国烟花孤鸟没，官城槐叶一蝉鸣。南州胜事多乘兴，羸马吟鞭倦独行。
寄涵江陈韫玉
作者：周玄
朝代：明

南望涵江无尽期，萧条还解忆荆扉。相思岂道音书少，祇为春来雁北飞。
寄王校文
作者：周玄
朝代：明

壮游江海总离居，岂料同君岁月疏。湘水每劳怀旧梦，筠阳曾枉荐贤书。霜空落叶清砧候，天入平芜白雁初。自古长沙文化地，圣朝逢掖近何如？
小李将军金碧山水图
作者：周玄
朝代：明

池岛疑秦属，云山似洛疆。四围青嶂合，一望绿川长。野浦全春树，人家半夕阳。峰峦看似绣，草木讶闻香。冻竹澌银雪，寒风落锦霜。楼思王粲倚，谷忆郑生藏。石发和烟润，林衣浥露光。日华初布暖，风信未经凉。水泛蛟龙迫，岩居豺虎防。鱼情空渺漠，雁思更微茫。独浩巢松兴，多怀辟谷方。天台与蓬岛，对此永相忘。
揭天谣九首
作者：周玄
朝代：明

巨灵吹空南斗死，鬼哭如云学流水。桂阑天影白鹤秋，兔光斜坠三泉里。泉宫暗虫寒草根，土灯燃露絓黄昏。铁心九回滴秋血，三十六帝闻俱吞。帝遣双童去不返，楸梧参差牧马苑。青烟一点吹六龙，芙蓉吐光海波浅。西池鹊寒坠灵羽，水嘶粼粼冻王母。青娥遏云纷玉琚，水帘桃花逗香乳。紫元双眉牵黛光，颓蒿折玉寿齐长。风台神人铁作背，哭声酸骨啼秋裳。彩丝结绳絓秋影，身骑白龙劝天醒。暗魂斜背南山飞，独立香虫泣空冷。鱼鳞居次龙堂高，琉璃砌空银烂涛。波灵泣诉海若浪，腥风卷昼云漕漕。珠潭沉光瘗神妪，瘦蛟啾啾走沙雨。仙郎秋袂斑斑啼，泪花凝碧扶桑树。湘人敲鼓迎二真，娃郎苕绾参差尘。东风剪雪绡绿水，半天斜露葡萄春。竹根沿花铸明月，野坟死草泉幽咽。铜龙玉狗阍重重，东方不高眼穿血。呼天走马指千里，刺龙血溅秋杯水。直欲三浇壮士衣，莫教空瘗苔花紫。白烟戛城滴铅粉，鬼灯翳墙星隐隐。斜飞败草湿露光，玉门一滴牵秋肠。商灵参差拾枯骨，晚岁沙头葬明月。胡姬烂醉黄金钱，簌簌青霜剪归发。玉鳞琐琐秦家土，凤凰去天窜寒鼠。载得仙桥度玉关，谁管秋烟星栩栩。粉窗绮帘十二家，井龙咽火纷栖鸦。宫姝秃里学秋舞，背客纫珠河影斜。旧纱银灯翳椒壁，铜辇秋云梦中泣。石氏珊瑚劝作杯，直卷黄河三千尺。菱蒲泣露鸳鸯渚，香坟绮罗作尘土。碧玉斜明五五桥，藕丝流云逆行雨。堕鸦春绿不胜梳，撩乱芳风浩无主。杀青欲竟吟鬼妒，苏堤已远波声苦。白天戛云漏龙歇，九道愁泉土花咽。衰蛩粉壁牵暗光，残霞堕溪藤葛凉。苦烟恨骨埋蒿里，哭声水寒凝不起。青屏玉女断香魂，露黛如啼怨秋鬼。魂清清，魄濯濯。鸟不号，鱼不跃。纷水神，激山乐。天亦捶残，地亦摧却。提携踏青霞，九回吊孤月。秋台乡树结桐花，千年恨血点泉沙。鬼灯送客三山下，黄尘清水扶桑斜。
揭天谣九首·其一
作者：周玄
朝代：明

巨灵吹空南斗死，鬼哭如云学流水。桂阑天影白鹤秋，兔光斜坠三泉里。泉宫暗虫寒草根，土灯燃露絓黄昏。铁心九回滴秋血，三十六帝闻俱吞。帝遣双童去不返，楸梧参差牧马苑。青烟一点吹六龙，芙蓉吐光海波浅。
揭天谣九首·其七
作者：周玄
朝代：明

菱蒲泣露鸳鸯渚，香坟绮罗作尘土。碧玉斜明五五桥，藕丝流云逆行雨。堕鸦春绿不胜梳，撩乱芳风浩无主。杀青欲竟吟鬼妒，苏堤已远波声苦。
揭天谣九首·其三
作者：周玄
朝代：明

鱼鳞居次龙堂高，琉璃砌空银烂涛。波灵泣诉海若浪，腥风卷昼云漕漕。珠潭沉光瘗神妪，瘦蛟啾啾走沙雨。仙郎秋袂斑斑啼，泪花凝碧扶桑树。
揭天谣九首·其二
作者：周玄
朝代：明

西池鹊寒坠灵羽，水嘶粼粼冻王母。青娥遏云纷玉琚，水帘桃花逗香乳。紫元双眉牵黛光，颓蒿折玉寿齐长。风台神人铁作背，哭声酸骨啼秋裳。彩丝结绳絓秋影，身骑白龙劝天醒。暗魂斜背南山飞，独立香虫泣空冷。
揭天谣九首·其五
作者：周玄
朝代：明

呼天走马指千里，刺龙血溅秋杯水。直欲三浇壮士衣，莫教空瘗苔花紫。白烟戛城滴铅粉，鬼灯翳墙星隐隐。斜飞败草湿露光，玉门一滴牵秋肠。商灵参差拾枯骨，晚岁沙头葬明月。胡姬烂醉黄金钱，簌簌青霜剪归发。
揭天谣九首·其八
作者：周玄
朝代：明

白天戛云漏龙歇，九道愁泉土花咽。衰蛩粉壁牵暗光，残霞堕溪藤葛凉。苦烟恨骨埋蒿里，哭声水寒凝不起。青屏玉女断香魂，露黛如啼怨秋鬼。
揭天谣九首·其六
作者：周玄
朝代：明

玉鳞琐琐秦家土，凤凰去天窜寒鼠。载得仙桥度玉关，谁管秋烟星栩栩。粉窗绮帘十二家，井龙咽火纷栖鸦。宫姝秃里学秋舞，背客纫珠河影斜。旧纱银灯翳椒壁，铜辇秋云梦中泣。石氏珊瑚劝作杯，直卷黄河三千尺。
揭天谣九首·其四
作者：周玄
朝代：明

湘人敲鼓迎二真，娃郎苕绾参差尘。东风剪雪绡绿水，半天斜露葡萄春。竹根沿花铸明月，野坟死草泉幽咽。铜龙玉狗阍重重，东方不高眼穿血。
斋居呈陈二高三兼似故人黄玄林敏及从弟
作者：周玄
朝代：明

槐叶阴阴杨柳垂，高斋独坐日斜时。地经积雨多秋竹，鸟惜残花恋故枝。卧病山城非中酒，旧游洛社总能诗。相从每过扬雄宅，一曲阳春慰所思。
春日怀海上知己
作者：周玄
朝代：明

洛中无负郭，渭曲久垂纶。偶值唐生笑，谁怜蔡泽贫。莺花迷去路，萍梗度芳春。寥落怀知己，临风泪满巾。
温陵中秋陈大宅后亭观月
作者：周玄
朝代：明

紫英亭前露欲香，习家池上夜偏长。醉来见月知何处，还道清光是故乡。
秋咏
作者：周玄
朝代：明

南山闭户绝风尘，旧业依依少四邻。秋草望中曾独往，野鸥闲里最相亲。荆门西望迷归客，湘水东流怨逐臣。荣辱升沉只如此，更将心事问何人。
秦家小慧
作者：周玄
朝代：明

小小持金镜，随妆日几回。春光能自媚，飞燕莫相猜。香径缘花扫，寒窗候月开。长陪云雨态，学梦楚阳台。
答林子山见寄山中
作者：周玄
朝代：明

百年心事共悲欢，浮世风波梦里看。洛下青山相忆久，郢中白雪独酬难。将春野路孤莺早，乍雨江城半夜寒。自愧五陵空学剑，侯门谁复识冯欢？
芦雁词
作者：周玄
朝代：明

田食不厌肥，沙宿不厌广。天长洲渚静，露下蒹葭响。关河屡超忽，寒暑互来往。南翔先雪过，北翼迎春返。预愁远道苦，岂暇高丘想。同类聊自持，分飞恐矰网。
行路难
作者：周玄
朝代：明

长安行路难，上阙隘秦关。万里貂裘敝，三边宝剑閒。近闻绛灌在，翻谪贾生还。归去狂歌客，萧条草莽间。
谢明府宅观妓
作者：周玄
朝代：明

舞换绿罗衣，歌倾白玉卮。自矜谢公宅，胜似梁王池。云月弦中醉，天河曲外移。风流在兹夕，谁不道相宜。
赋得函谷关送贾一
作者：周玄
朝代：明

西望长安怆别颜，荒城迢递白云间。行人恶听河声险，旧路长连草色閒。树里月来通汉苑，天边云霁傍秦山。凭君如见关门尹，为问青牛几日还。
赋得宿猿洞送友人之湘中
作者：周玄
朝代：明

怪石如云起天上，枯藤盘根垂百丈。萝深苔滑鸟不栖，索漠寒猿卧相向。两两三三往复回，衔花映水皆奇状。清秋倒树风涧号，初日排云雪岩壮。醉客应为巫峡吟，行人厌作巴山望。洞里愁声谁忍闻，别时对此堪惆怅。
赋得河桥草色送高大归龙门
作者：周玄
朝代：明

江头微暄冰始开，河桥一夜春风来。伤心宛似丛台下，青青草色青如苔。二月三月青门道，积素浮光不堪扫。酒幔烟中望却无，钓矶水畔看还好。桥上萧条人几家，芳洲漠漠楚天涯。暝随断梗飘寒雨，晴逐游丝映落花。龙门还家孟诸野，清樽惆怅河桥下。临岐尽醉歌送君，草上片时驻君马。
赋得河桥草色送高大归龙门
作者：周玄
朝代：明

江头微暄冰始开，河桥一夜春风来。
伤心宛似丛台下，青青草色青如苔。
二月三月青门道，积素浮光不堪扫。
酒幔烟中望却无，钓矶水畔看还好。
桥上萧条人几家，芳洲漠漠楚天涯。
暝随断梗飘寒雨，晴逐游丝映落花。
龙门还家孟诸野，清樽惆怅河桥下。
临歧尽醉歌送君，草上片时驻君马。
赋秋江离思
作者：周玄
朝代：明

女螺江上送征桡，祖帐新凉酒易消。泽国雁来芳草歇，海天人去碧波遥。寒山古道迷枫叶，落日愁心断柳条。圣代只今缝掖贵，行看紫凤上丹霄。
送曾译史归山中
作者：周玄
朝代：明

邻霄台下罢登临，一曲离歌泪满襟。芳草怀人频积梦，流年远别又惊心。春城雁去馀寒尽，野戍花飞暮雨深。今日远寻陶令尹，青山卧病谢朝簪。
钱舜举金碧山水图
作者：周玄
朝代：明

风土邻巴国，山河枕蜀城。层流九折转，积石七盘横。树影分萤槛，崖光护鸟楹。绛云全抹曙，紫磴半牵晴。涧鹿缘苔卧，山猿抱叶行。镜标岩岫合，衣拂薜萝轻。旅望迷鸾渚，仙游忆鹤京。断金秦谷恨，残粉汉宫情。潇洒浮埃轶，参差倒景清。岭烟三岛暝，潭雨百花明。桃水真难写，蓬莱独异名。何能谐雅兴，端化沐余生。
陈大宅挟弹图
作者：周玄
朝代：明

鸣弓日晚骋霜蹄，灞上飞花踏作泥。辛苦塞垣多少恨，五陵春色醉中迷。
题山水画寄筠州王校文
作者：周玄
朝代：明

六奇秀南州，五老萃西路。风壤虽异区，英灵总佳誉。千回边海日，百丈际江树。苍翠春到时，空濛鸟飞处。沾衣萝磴雨，宿棹花岩雾。适楚偶目新，瞻闽屡怀故。雅澹浩然想，解道玄晖句。慰尔远暌离，因之裂纨素。
题陈大宅方壶子层层云树图
作者：周玄
朝代：明

昔年曾记秦川客，云树参差去欲迷。日暮孤舟行不尽，鹧鸪啼过渭城西。
骠骑席上饯别典监鲍公归长沙
作者：周玄
朝代：明

高馆凉风送别过，膏车秣马谩蹉跎。玉壶暂醉将军酒，宝剑新弹侠客歌。楚水夕阳行处远，官桥春树梦中多。王门到日能相忆，千里愁心竟若何。
游仙
作者：周玄真
朝代：明
体裁：七言绝句

海南长风挂绣帆，散棋初下丽农岩。道人爱作逍遥客，懒向金楼领一衔。
山杜鹃花
作者：周玉箫
朝代：明

千山绕缭杜鹃开，挂纸罍尊满插来。应是空斋兄妹血，年年春雨不能灰。
庭中竹梅
作者：周玉箫
朝代：明

梅竹萧森露井旁，断猿空叫月如霜。竹从孕节生来苦，梅到飘魂死亦香。
日星晷
作者：周玉箫
朝代：明

八节晨昏子半时，极星出地较高卑。君心不似天经纬，日日归垣定不移。
杨太后
作者：周玉箫
朝代：明

词采三朝母，龄遐七十周。何如秦吉了，生死在南州。
虞姬
作者：周玉箫
朝代：明

先刎谢重瞳，差强隆准公。应为松与柏，岂化草芃芃。
读测量书
作者：周玉箫
朝代：明

测量精义学多般，远阔高深指顾间。结发结肠无底止，试量恨海与愁山。
陈贤良祠
作者：周珍
朝代：明
体裁：七言绝句

仰公高节拜公祠，舟舣风溪落日迟。欲向白牛寻旧迹，几行苍藓蚀残碑。
古城
作者：周珫
朝代：明
体裁：五言律诗

系马长安久，古城书屋荒。春风经过里，明月再登堂。趺坐香烟霭，当亭柏子苍。老僧还旧好，不惜倒壶觞。
东风第一枝·春日
作者：周珽
朝代：明
体裁：词

南浦拿舟，东郊列幕，中旬准拟携酒。恁教压雨欺烟，几时小桃红透。鱼笺讯远，要修禊、山阴人旧。倩好风、为扫苔茵，池水尽他吹皱。更明日、垂杨绕堠，早今日、芳兰密牖。丽词一曲歌成，那寻雪儿绣口。无多春色，总莫负、燕前莺后。可怜是、几个黄昏，多半忆君时候。
东风第一枝·春日
作者：周珽
朝代：明

南浦拿舟，东郊列幕，中旬准拟携酒。恁教压雨欺烟，几时小桃红透。鱼笺讯远，要修褉、山阴人旧。倩好风、为扫苔茵，池水尽他吹皱。更明日、垂杨绕堠，早今日、芳兰密牖。丽词一曲歌成，那寻雪儿绣口。无多春色，总莫负、燕前莺后。可怜是、几个黄昏，多半忆君时候。
东风第一枝·游峡山
作者：周珽
朝代：明

六寺烟深，双峰黛冷，嬉游时际暄暖。曲塘画癋参差，曦来荻芽沙浅。娇春罗绮，映绿净、波纹吹软。尽瘦生、掌上谁擎，漫认倚风轻燕。帘乍卷、垂杨拂眼，门半掩、小桃窥面。歌云日趁新妆，泪竹几巡古苑。微茫林角，挂一抹、残杨如线。怕后游、晴雨无凭，有约也应难见。
如梦令
作者：周珽
朝代：明

深院一番风起，狼藉残红满地。点点露珠浓，应是别离人泪。无寐，无寐，闲却半床鸳被。
定风波·客园看桂
作者：周珽
朝代：明
体裁：词

蟋蟀声寒黯淡风，谢家池馆九秋中。丛桂四山香满院，一片，妆成金屋画阑东。对酒不知身是客，堪惜，夕阳容易散晴空。却待夜深明月好，须早，扁舟隔岸采芙蓉。
生查子
作者：周珽
朝代：明

切切乱蛩悲，暗与羁魂语。深夜苦怀人，卧听芭蕉雨。烟雾障林峦，秋梦行何处。孤雁落西风，声咽寒芦渚。
生查子
作者：周珽
朝代：明

径转翠屏开，一片荼蘼雪。不待晚妆成，自下香阶折。莺是故园莺，月是当时月。谁分比来心，只觉看承别。
蝶恋花
作者：周珽
朝代：明

芳草生烟横野渡，绿到春山，山色深于树。离恨年年萦别绪，桃根桃叶秦淮路。眼底韶华容易度，燕子斜阳，说与归期误。婪尾余花春已暮，柳丝不解牵伊住。
踏莎行
作者：周珽
朝代：明

芦月凝霜，蕉风作雨，飘飘叶落梧桐树。蛩吟底事动哀音，不知人在愁深处。鹤怨空鸣，鸿孤远度，伤心又被秋光误。怪他有梦不归来，云山岂碍魂归路。
登岳
作者：周琅
朝代：明
体裁：五言排律

回薄千峰簇，逶迤万壑连。灵图标地纪，雄胜控封躔。露浥三芝秀，光凝八石鲜。迎书悲宋事，封树忆秦年。冒险探遗迹，扪崖读古镌。时巡方旷绝，登禅几相沿。槛俯飞虹落，檐含倒影偏。奇观大无限，便拟谒真仙。
怀彦仲弟
作者：周理
朝代：明

殊方忽忽岁将阑，一榻青灯把剑看。辽海月明风浩浩，江乡雁度水漫漫。生涯自愧如吾拙，离别何堪见汝难。寂寞西轩一樽酒，梅花开尽雨声寒。
万竿烟雨图为广德葛清修赋
作者：周瑛
朝代：明

葛生家世居桐川，开园种竹临平田。时时酒后发豪兴，凉风疏月落诗篇。今年见我容台署，手执纨素三尺许。上有潇湘竹万竿，一半模糊带烟雨。初疑南国荆山寒，卞和入楚犹未还。至宝一时收不尽，遗此满地青琅玕。又疑西土瑶台夕，秦女吹箫还似昔。凤凰不肯傍人飞，参差乱展云间翼。画竹何如种竹真，与可去后谁传神。偶披图画识高赏，飒飒寒气生衣巾。皇都六月日如灼，金铁欲流石欲铄。愿言与子归桐川，同向竹林置双脚。
与同年熊腾霄分舟之任临别赋此
作者：周瑛
朝代：明

赋分不嫌虫臂小，居官曾笑茧丝非。六经自有安民术，莫向劳门苦著机。
与陈贰守酌别
作者：周瑛
朝代：明

下马何村庙，霜清木落时。行人千里去，故国一年期。水色照衣袖，山光落酒卮。离怀难尽遣，惆怅为题诗。
世美堂为戴提学侍御作
作者：周瑛
朝代：明

世美堂前事，人间能几何。一门三执法，二世十登科。袍笏床头满，勋名宇内多。晓来看山色，佳气正峨峨。
东归至清平陈宪副王都阃相与遣使迎劳用祁石阡韵奉谢
作者：周瑛
朝代：明

堂陛多年形势分，台臣阃帅两殷勤。旧时宰相不轻士，今日将军能好文。马首青山情恋恋，路旁草木意欣欣。来宵有梦落何处，月照梅花疑见君。
临汝上老母寿
作者：周瑛
朝代：明

东风吹入北堂深，鹤发盈盈照玉簪。一百年中今日寿，三千里外此时心。白华诗阙从头补，綵服欢多次第寻。谁信吾家双老母，酒杯都向汝川斟。
临汝书院成潘水部赠独脚歌次韵奉答
作者：周瑛
朝代：明

大冶铄物抟阴阳，青春去我何堂堂。西偏小搆亦颇良，不施黝垩横白杗。捲帘正对五羊冈，树木拂檐交青苍。祥烟紫气相回翔，坐令白日迷晶光。文采弸彪来省郎，为我艺苑芟秽荒。铿然制作称大方，利觜长距独擅场。嗟予苦学未成章，点缀牺樽青与黄。六经窟穴漱馀香，拍拍春意觉满腔。与君对织云锦裳，著向风前聊徜徉。欲骖麟凤游帝乡，又笑目眩心未忘。小吏抱牍来仓皇，谓耽文字颇有妨。广陆无车川无梁，出门万里道路长，使君局面宜更张。
临江仙 其一 林见素赴云南宪副过镇远赠予临江仙浪淘沙二词依韵答之
作者：周瑛
朝代：明

记得高斋相对坐，孤灯疏雨寒宵。玉骢一去杳难招。天涯芳草路，转入望中遥。百岁光阴秋梦短，鹿埋何处芭蕉。旧情偏傍故园饶。酒杯江上饮，吟镫月中敲。
临江仙 其二 林见素赴云南宪副过镇远赠予临江仙浪淘沙二词依韵答之
作者：周瑛
朝代：明

滇海云深逢老象，时于沙底埋牙。知君归兴入春赊。凤山烟雨里，数尽旧时花。闻道天家收放逐，玉堂新草黄麻。仙源好去问灵槎。未应同老我，风雨漫思家。
临江仙·再用前调书怀
作者：周瑛
朝代：明

高阁日长人语静，风铃时动檐牙。故乡道路望中赊。只凭寒夜梦，和月到梅花。春事阑珊双鬓短，襟怀半在桑麻。落英无意恋枯槎。东君犹自错，留我美人家。
临江仙·林见素赴云南宪副过镇远赠予临江仙浪淘沙二词依韵答之
作者：周瑛
朝代：明

记得高斋相对坐，孤灯疏雨寒宵。玉骢一去杳难招。天涯芳草路，转入望中遥。百岁光阴秋梦短，鹿埋何处芭蕉。旧情偏傍故园饶。酒杯江上饮，吟镫月中敲。滇海云深逢老象，时于沙底埋牙。知君归兴入春赊。凤山烟雨里，数尽旧时花。闻道天家收放逐，玉堂新草黄麻。仙源好去问灵槎。未应同老我，风雨漫思家。
为叶左参题写骚亭
作者：周瑛
朝代：明

艺苑开荒岁月劳，幽兰香芷杂江皋。白头心事无人识，风雨满庭自写骚。
为宋少参题画
作者：周瑛
朝代：明

绿树深中结草堂，五湖三泖是沧浪。云连北渚通诗社，日落前村归钓航。门外别开花竹坞，沙头时见鹭鸥行。君恩未报愁方剧，莫向画图思故乡。
久雨作
作者：周瑛
朝代：明

三月全无一日晴，密云疏雨满山城。公家正放输粮榜，民舍不闻打稻声。草色欲将官廨没，溪流直与野桥平。坛祈庙祷浑閒事，恤政多端先薄征。
书东园屋壁志感
作者：周瑛
朝代：明

太山拔不动，流水激不回。万古青天在，此心安可摧。
书满南归同年屠元勋邀李西涯诸公十有二人饯别分韵赋诗予得鱼字
作者：周瑛
朝代：明

湖海多年别，衣冠此夜俱。可因同绿醑，更复唱骊驹。去路青山外，层城白雪初。他时相慰问，万里只双鱼。
予归自贵藩与何贰守祁使君同游铁溪入溪既深见路左三山鼎立如画祁君有作予和韵健之致和
作者：周瑛
朝代：明

同骑瘦马涉清流，浓光泼绿惊诗眸。一山却立如寡侔，二山前出成朋俦。东溟紫云笼蓬丘，南海白日迷罗浮。天造地设知几秋，奇胜似为吾人留。诗逢勍敌劳冥搜，居然智伯忘仇犹。
予往平冒相度郡基祁君用前韵简予予仍依韵奉答
作者：周瑛
朝代：明

西汉读书称刘向，南海读书君为上。楚声吴语日咿嘤，水色山光常独往。东风吹过小楼前，杨柳低低起复眠。乌帽笼头看春去，瀛洲彷佛疑登仙。马上长歌与短赋，篇篇不肯蹈陈语。谁言孔圣删后诗，汉唐而下无足取。造化小儿真小儿，翻来覆去无停机。鸾凤在棘龙在野，古来贤哲谁逢时。
予改郡聂云章许时髦送至江浒夜宿予舟赋此为别
作者：周瑛
朝代：明

二君怜远别，为我此宵留。风雨城南路，波涛江上舟。奇材惭贾马，绝技笑屠牛。功业吾何有，轻云天际浮。
予有事平冒通判高君推官杨君继至因相与泛舟为乐
作者：周瑛
朝代：明

百尺岩下停诗船，溪声带雨寒溅溅。携壶过江觅村酤，扫叶傍石烹溪鲜。水云浩荡不成醉，天地寥阔欲登仙。毋怪当时柳州柳，钴潭袁碣留残篇。
仆夫谣
作者：周瑛
朝代：明

邵武仆夫性质野，短衫秃袖身半赭。丈二长舆在肩膊，山路长驱疾如马。每遇高坡即大呼，一呼一上谁复顾。眼中惟见是夷行，脚底何曾有险步。光泽西去八十里，清溪乱啮故山趾。平明受直往西行，薄暮怀直见妻子。每日只受四十钱，受直不多心欢然。更有高堂受直者，锦衣缓带白日眠。
俟轩二首为陈玉光赋
作者：周瑛
朝代：明

万数皆无著，一心长自虚。凉风吹短鬓，看到有生初。塞马风尘暗，海鸥烟浪深。虚舟汎天地，无用更劳心。
俟轩二首为陈玉光赋·其一
作者：周瑛
朝代：明

万数皆无著，一心长自虚。凉风吹短鬓，看到有生初。
俟轩二首为陈玉光赋·其二
作者：周瑛
朝代：明

塞马风尘暗，海鸥烟浪深。虚舟汎天地，无用更劳心。
倒用前韵二首
作者：周瑛
朝代：明

自从骑马出莆阳，倒指流光二载将。华发每惊人世短，黄尘无柰客途长。酒沽竹叶排新闷，诗赋梅花添旧装。回首故乡转迢递，何时戏綵向高堂。客中幽兴二人兼，和尽新诗韵转严。山雪扑衣春后薄，溪风吹面晚来尖。带围旧眼频频换，鬓脚新霜故故添。何处人家堪买醉，近桥杨柳绿纤纤。
倒用前韵二首·其一
作者：周瑛
朝代：明

自从骑马出莆阳，倒指流光二载将。华发每惊人世短，黄尘无柰客途长。酒沽竹叶排新闷，诗赋梅花添旧装。回首故乡转迢递，何时戏綵向高堂。
倒用前韵二首·其二
作者：周瑛
朝代：明

客中幽兴二人兼，和尽新诗韵转严。山雪扑衣春后薄，溪风吹面晚来尖。带围旧眼频频换，鬓脚新霜故故添。何处人家堪买醉，近桥杨柳绿纤纤。
偏桥分司与王少参读陈简斋诗感而有作
作者：周瑛
朝代：明

简斋居士诗中仙，胸怀不著火与烟。京洛数椽家已破，湖湘万里春无边。天高地迥见孤鹤，风清露冷开芳莲。前途泥淖不可往，与子相逐蓬壶颠。
入九仙观访黄未轩读丁郡守所寄诗次韵二首
作者：周瑛
朝代：明

卷阿遥想凤凰声，汉室何人识贾生。四海治安心独计，百年得丧发同轻。沧波白鸟甘遗世，绿树黄鹂正满城。天子履元消息好，知君未得谢浮名。十年不听禁钟声，坐对南山野趣生。有道也知当世重，无官应觉此身轻。石台晚啸云归树，仙观夜吟月过城。文物传中劳去取，几人笔下可全名。
入九仙观访黄未轩读丁郡守所寄诗次韵二首·其一
作者：周瑛
朝代：明

卷阿遥想凤凰声，汉室何人识贾生。四海治安心独计，百年得丧发同轻。沧波白鸟甘遗世，绿树黄鹂正满城。天子履元消息好，知君未得谢浮名。
入九仙观访黄未轩读丁郡守所寄诗次韵二首·其二
作者：周瑛
朝代：明

十年不听禁钟声，坐对南山野趣生。有道也知当世重，无官应觉此身轻。石台晚啸云归树，仙观夜吟月过城。文物传中劳去取，几人笔下可全名。
入宣州
作者：周瑛
朝代：明

落日满宣州，马头春事幽。山佳多入郭，潮涨欲平畴。戛竹农惊鹿，吹芦僮牧牛。澄江与叠嶂，掩映谢公楼。
入播州作
作者：周瑛
朝代：明

播州旧说非人居，而今南北成通衢。一乡一聚置官长，半丘半陇皆犁锄。播州官司万山里，叠翠浮青蹴天起。烟雨晦冥猿鸟呼，厓壑窈深花木美。昔日何人披草莱，尔文尔价皆豪才。南据乌江扼喉领，北营白锦屯风雷。自归圣朝不用武，比屋弦歌学邹鲁。千里不闻鼙鼓声，民物熙熙皆按堵。我时远佩藩侯书，乘高涉险登畏途。山川形胜皆在目，不劳重写王会图。
入纳溪二首
作者：周瑛
朝代：明

两岸青山合，一溪春水深。兰桡须慢拨，处处可娱心。六堡风尘息，千山草木深。贾船随处宿，日夜不惊心。
入纳溪二首·其一
作者：周瑛
朝代：明

两岸青山合，一溪春水深。兰桡须慢拨，处处可娱心。
入纳溪二首·其二
作者：周瑛
朝代：明

六堡风尘息，千山草木深。贾船随处宿，日夜不惊心。
冬夜和贾汝阳韵
作者：周瑛
朝代：明

独坐不成寐，夜深天欲霜。炉薰生细缕，灯晕结寒光。世事鬓毛短，客怀更漏长。引杯聊自酌，非是为诗狂。
出郭
作者：周瑛
朝代：明

骑马出东郭，茅檐遍拊循。吏需宁复急，民俗可曾淳。箫鼓云中社，桑麻雨后村。汉家循吏传，原不录刘昆。
分韵送萧进士璿赴广东纂修实录
作者：周瑛
朝代：明

南山有丹凤，文彩何翩翩。万里风云会，龙马相周旋。先帝弃万方，泣涕穷遐堧。神化岂不显，所贵在摩编。闽山接岭海，桑梓遥相联。驱车迅行迈，不辞路险艰。丹青绘日月，意象在笔先。春秋有微义，仰看续前篇。
初到广德州
作者：周瑛
朝代：明

马蹄六月到山州，独上桐川第一楼。城外有山皆北向，郡中无水不西流。士风质朴犹存古，民舍萧条欲近秋。多少济时心上事，夜来默与鬼神谋。
到广德作东园书室
作者：周瑛
朝代：明

东园有馀地，可以作书斋。千古圣贤学，百年经济怀。庭松云外鹤，池草雨中蛙。五色石堪炼，吾将师女娲。
前感兴六首
作者：周瑛
朝代：明

斲桐以为琴，十年置茅屋。锦囊细韬笼，龙蛇纹满腹。城市多新声，齐竽复秦筑。古调无人弹，零落委草木。有客学舞剑，自谓术通神。雷霆薄宇宙，双龙飞绕身。我亦有剑术，未敢轻告人。诎信随阴阳，指顾天地春。美人颜如玉，自许连城价。晓织双鸳鸯，戏水香蒲下。夫婿游京洛，报结新姻娅。中馈但有人，贱妾不复嫁。提瓶去汲井，为君解宿酲。不意绠中断，瓶坠不能升。君恩手中绠，妾身井底瓶。相望不相即，此心谁能明。长风吹白日，年华去如驶。美人翠袖薄，高阁闭秋雨。开园种芳树，岁晏自萋楚。相隔一带水，终日不得语。秋风撼庭树，落叶乱故枝。叶本树所生，叶落树不知。君莫弃黄叶，为君粪树根。树根得所生，岁岁绿阴繁。
前感兴六首·其一
作者：周瑛
朝代：明

斲桐以为琴，十年置茅屋。锦囊细韬笼，龙蛇纹满腹。城市多新声，齐竽复秦筑。古调无人弹，零落委草木。
前感兴六首·其三
作者：周瑛
朝代：明

美人颜如玉，自许连城价。晓织双鸳鸯，戏水香蒲下。夫婿游京洛，报结新姻娅。中馈但有人，贱妾不复嫁。
前感兴六首·其二
作者：周瑛
朝代：明

有客学舞剑，自谓术通神。雷霆薄宇宙，双龙飞绕身。我亦有剑术，未敢轻告人。诎信随阴阳，指顾天地春。
前感兴六首·其五
作者：周瑛
朝代：明

长风吹白日，年华去如驶。美人翠袖薄，高阁闭秋雨。开园种芳树，岁晏自萋楚。相隔一带水，终日不得语。
前感兴六首·其六
作者：周瑛
朝代：明

秋风撼庭树，落叶乱故枝。叶本树所生，叶落树不知。君莫弃黄叶，为君粪树根。树根得所生，岁岁绿阴繁。
前感兴六首·其四
作者：周瑛
朝代：明

提瓶去汲井，为君解宿酲。不意绠中断，瓶坠不能升。君恩手中绠，妾身井底瓶。相望不相即，此心谁能明。
南湖夜发
作者：周瑛
朝代：明

扁舟发初夜，渺渺入平湖。水满天上下，云深山有无。琴声人共远，灯影客同孤。借问柏台树，春鸣何处乌。
又四首
作者：周瑛
朝代：明

万里长江水，春深可染衣。天涯何处客，遥逐北鸿归。青山夜对坐，默默无一语。天风动林薄，明月生洲渚。山高白日下，野阔孤帆迟。故乡在何处，欲归未有期。天机常自契，妙趣向谁说。岁晚无人来，独钓寒江月。
又四首
作者：周瑛
朝代：明

青山见孤塔，绿树空茆亭。画师不解意，欠我六尺藤。山到江边尽，洲当水面横。鸣榔归浦慢，回首夕阳明。天地鬓毛短，凫鸥心事閒。五湖风月好，都上钓鱼竿。山雨洗苍树，江风吹绿波。小亭人不到，诗思晚来多。
又四首·其一
作者：周瑛
朝代：明

万里长江水，春深可染衣。天涯何处客，遥逐北鸿归。
又四首·其一
作者：周瑛
朝代：明

青山见孤塔，绿树空茆亭。画师不解意，欠我六尺藤。
又四首·其三
作者：周瑛
朝代：明

天地鬓毛短，凫鸥心事閒。五湖风月好，都上钓鱼竿。
又四首·其三
作者：周瑛
朝代：明

山高白日下，野阔孤帆迟。故乡在何处，欲归未有期。
又四首·其二
作者：周瑛
朝代：明

山到江边尽，洲当水面横。鸣榔归浦慢，回首夕阳明。
又四首·其二
作者：周瑛
朝代：明

青山夜对坐，默默无一语。天风动林薄，明月生洲渚。
又四首·其四
作者：周瑛
朝代：明

天机常自契，妙趣向谁说。岁晚无人来，独钓寒江月。
又四首·其四
作者：周瑛
朝代：明

山雨洗苍树，江风吹绿波。小亭人不到，诗思晚来多。
双流遗爱祠为孔都宪乃翁题
作者：周瑛
朝代：明

郎官皆百里，遗爱独双流。画壁丹青古，芳祠花木稠。田畴侨与殖，礼乐偃曾修。血洒丽牲石，民心春复秋。
叠前韵别诸同官
作者：周瑛
朝代：明

千里各有适，一官偶同居。登舟思共济，幸脱风波馀。南宫在何处，山川邈以纡。戒行在今朝，酌酒向前除。欲发宁无言，为君转踌躇。教化尚蹇涩，囹圄未空虚。所忧远且大，不但及簿书。赵国重九鼎，赖有蔺相如。毋为蚌鹬持，以利归若渔。
叠前韵别诸文学
作者：周瑛
朝代：明

群贤依薄宦，共向山中居。礼义作模范，文章特绪馀。见我每直遂，劝我稍迂纡。忠言犹在耳，病根未全除。春风动行旌，相视各踌躇。行远当自迩，处实其若虚。先师有明训，安敢昧前书。君看孔铸颜，颜学亦孔如。庄生何荒唐，杏坛讥苇渔。
叠前韵别诸生
作者：周瑛
朝代：明

人间有尊爵，天下有广居。敛之在一心，此外更无馀。纷纷名利徒，曲径自萦纡。荆棘日蔽塞，嘉谷为剪除。坐令失道途，白首空踌躇。君看邹孟氏，七篇为详书。体验而扩充，天理自灿如。毋徒持网罟，宦海吾其渔。
叠前韵自嘲
作者：周瑛
朝代：明

无碍以为性，随缘以为居。日食仅数合，何必求羡馀。郡绂苦不长，十年甘自纡。戴星履堂署，见月下庭除。部使每行郡，欲见还踌躇。感此衷肠热，往往思逃虚。幸而免诟辱，两考以最书。君看古贤哲，进退竟何如。今朝过长江，羞见沧洲渔。
吊伍宪副辞
作者：周瑛
朝代：明

健鹘兮盘空，俯视兮寰中。招之兮不下，万里兮刚风。綵线兮金针，刺绣兮华衾。结识兮夫君，岁晚兮同心。忽辞兮青毡，驻节兮秦川。佩服兮玺书，陶铸兮才贤。南山兮气高，九卿兮一毛。拂衣兮长啸，林木兮萧骚。七十兮春秋，学赋兮远游。虹蜺兮夜吐，经旬兮不收。
吊叶文庄先生
作者：周瑛
朝代：明

忆昔分符出牧时，先生欲我置曹司。本为枯朽沟中断，看作珊瑚海底枝。半世行藏原自信，百年心事荷相知。生前门巷嗟无迹，死对荒坟酬酒卮。
吊吴聘君
作者：周瑛
朝代：明

富贵路方炽，山林迹渐稀。谁能甘白屋，君独谢黄扉。学古难为用，名高易嫁非。百年泉壤下，全璞有光辉。
吊聂先生辞
作者：周瑛
朝代：明

公文章兮锦绣段，落人间兮光千丈。东应聘兮入闽藩，披萧艾兮搴芳兰。顾下泽兮有荼堇，公神异兮众嘲辴。感知遇兮三十年，藏予心兮未敢言。纷鼓旗兮溯临汝，上高陇兮怅延伫。气解散兮成春云，乱纷披兮伤予魂。
吊胡叔心辞
作者：周瑛
朝代：明

繄圣道之高妙兮，一贯万以无遗。自参赐之既远兮，何唯诺之声希。纷世儒之左见兮，犹夜行之未曙。伟程朱之正学兮，揭太阳于寰宇。闻夫君之蚤岁兮，尝执经于康斋。溯遗绪之渺渺兮，日窥伺乎圣涯。谓力行之有功兮，恶虚谈之无益。饬内外以交修兮，庶守尺而得尺。肆辩博以誇诞兮，匪予拙之不能。无实地以为据兮，竟何恃而有成。顾天理之粹精兮，寓人事之粗浅。惟粗浅之既得兮，乃粹精之可见。究君学之所至兮，虽浅深予有未知。考君学之所向兮，得正路亦又何疑。计积累之不已兮，当日跻乎远大。恨岁月之不延兮，欲深造而未艾。绿树兮沉沉，寒江兮水深。美人兮不来，泣下兮沾襟。远赙兮君屋，生刍兮一束。冥漠兮有知，鉴我兮衷曲。
吊陆祠部辞
作者：周瑛
朝代：明

朝发轫兮苍梧，夕税驾兮玄圃。逢仙人兮与嬉，偶忘归兮旧路。溘春光兮已谢，花乱落兮如雨。思倡和兮不得，月华生兮洲渚。
后感兴六首
作者：周瑛
朝代：明

种莲大华颠，种禾玉山趾。不为烟火食，咀嚼天地髓。天风起寥邈，吹我云中履。我履云中行，去世千万里。青天尚有涯，沧海尚有底。云胡人心微，倏忽渺千里。人心不在远，秪在腔子里。夜半灵台虚，默默看元始。持刀斫月明，月明何曾断。缚帚扫树影，树影依前满。人皆恶树影，碍此月明多。树根苟不拔，其如月明何。恶声莫呼谷，呼谷声转亟。恶影莫就日，就日影未息。弓矢暗中来，往往射其的。吾身不为的，弓矢当自释。战国荀卿子，原自不识性。为国张四维，其言较纯正。四维性中物，世人或未知。反躬自点检，不觉生忸怩。眼底不可意，踯躅问玄苍。何时再混沌，为我重主张。委顺生麒麟，委和生凤凰。白日行九州，不逢豺与狼。
后感兴六首·其一
作者：周瑛
朝代：明

种莲大华颠，种禾玉山趾。不为烟火食，咀嚼天地髓。天风起寥邈，吹我云中履。我履云中行，去世千万里。
后感兴六首·其三
作者：周瑛
朝代：明

持刀斫月明，月明何曾断。缚帚扫树影，树影依前满。人皆恶树影，碍此月明多。树根苟不拔，其如月明何。
后感兴六首·其二
作者：周瑛
朝代：明

青天尚有涯，沧海尚有底。云胡人心微，倏忽渺千里。人心不在远，秪在腔子里。夜半灵台虚，默默看元始。
后感兴六首·其五
作者：周瑛
朝代：明

战国荀卿子，原自不识性。为国张四维，其言较纯正。四维性中物，世人或未知。反躬自点检，不觉生忸怩。
后感兴六首·其六
作者：周瑛
朝代：明

眼底不可意，踯躅问玄苍。何时再混沌，为我重主张。委顺生麒麟，委和生凤凰。白日行九州，不逢豺与狼。
后感兴六首·其四
作者：周瑛
朝代：明

恶声莫呼谷，呼谷声转亟。恶影莫就日，就日影未息。弓矢暗中来，往往射其的。吾身不为的，弓矢当自释。
和兄鹤洲延绿堂诸公作
作者：周瑛
朝代：明

亭内幽芳手可拈，亭外绿阴分四檐。主人出去云在榻，独客行来月满帘。佳禽四五似相语，小竹二三初放尖。自古天公惜清况，赏心乐事谁能兼。
和水云亭诸公作
作者：周瑛
朝代：明

此心何处洗尘埃，家有小亭渠上开。山雨未收云尚湿，江枫欲落雁初来。食莼偶并季鹰驾，对菊思衔陶令杯。最喜赏音人不远，小航频到鹤洲回。
和祁石阡雪后感怀
作者：周瑛
朝代：明

宦业何须更乞灵，半斋灯火自荧荧。浮踪聚散鸿留爪，瘦骨棱嶒鹤化形。月下梅花输尔白，雨中山色为谁青。幽怀万斛难输写，莫惜行囊买酒金。
和陈公甫神乐观夜坐韵
作者：周瑛
朝代：明

虫声秋院静，木榻自来凭。细数千年事，閒挑五夜灯。子房真学道，王旦谩为僧。湖水渺无际，寒鱼不受罾。
哭友人杨朝重佥宪
作者：周瑛
朝代：明

灯火同窗记昔时，可堪回首重沾衣。云连海岱音书绝，月照屋梁颜色非。孝友传扬通里巷，谏章流落满京畿。夕阳目断济川路，骢马绣衣应不归。
哭枢侄丧妇
作者：周瑛
朝代：明

妻没夫谁助，母亡儿失依。两行生死泪，都上老人衣。
哭祁致和方伯
作者：周瑛
朝代：明

乘云何处去登仙，老泪双挥袖欲穿。执绋谩怀千里外，修书犹记十年前。中州孤凤东夷识，郢下阳春海内传。多少情怀谈不尽，凭谁传报到黄泉。
哭罗一峰五首
作者：周瑛
朝代：明

天地不为小，一身无所容。荆榛是何物，往返迷行踪。漆室发长啸，杞国怀深忧。泪洒纲常疏，十年未全收。人心皆孔孟，世道皆商周。此意无人会，西风吹古丘。白日金牛洞，青云丹凤楼。思君不可见，新月上帘钩。百年梦不起，千古怀独醒。西湖烟雨外，零落一峰青。
哭罗一峰五首·其一
作者：周瑛
朝代：明

天地不为小，一身无所容。荆榛是何物，往返迷行踪。
哭罗一峰五首·其三
作者：周瑛
朝代：明

人心皆孔孟，世道皆商周。此意无人会，西风吹古丘。
哭罗一峰五首·其二
作者：周瑛
朝代：明

漆室发长啸，杞国怀深忧。泪洒纲常疏，十年未全收。
哭罗一峰五首·其五
作者：周瑛
朝代：明

百年梦不起，千古怀独醒。西湖烟雨外，零落一峰青。
哭罗一峰五首·其四
作者：周瑛
朝代：明

白日金牛洞，青云丹凤楼。思君不可见，新月上帘钩。
哭陈生
作者：周瑛
朝代：明

绛帐曾施种德门，两阶玉树吐清芬。重来不见凌霄干，泪湿青山几片云。
喜姻友林贵实侍御得告
作者：周瑛
朝代：明

霄汉冥冥见羽毛，秋飙凉月送诗豪。长安回首渺何许，一任云台万丈高。
喜翁冰厓擢方伯
作者：周瑛
朝代：明

白璧含辉不染泥，除书忽下大江西。衡州事业南山近，工部声名北斗齐。霄汉丹心回日月，郊原赤子望云霓。悬知早晚推贤相，又筑长沙十里堤。
城南别墅
作者：周瑛
朝代：明

幽人有远韵，卜筑城南村。青山罗庭除，疏柳荫柴门。虚堂寂无人，但闻鸟雀喧。秋晴穫禾黍，日夕收鸡豚。农家无外萦，岁事在壶飧。感此生理蕃，其乐难具言。我方走尘土，未能问田园。谁知隔城闉，咫尺有桃源。
壬辰重见彗星
作者：周瑛
朝代：明

有彗起东北，光芒天际浮。三年忽两见，十日未全收。自是人心玩，谁言天道幽。鲁嫠不恤纬，涕泗欲横流。
夏日建平道中
作者：周瑛
朝代：明

天时早晚异，地气夏秋同。雨脚青山外，雷声白日中。马饥频啮勒，人乏半扶筇。薄暮到城郭，月华生树东。
夜宿东坡寺与李天瑞论学
作者：周瑛
朝代：明

兴国寺中谈道日，鹅湖山下论心时。百年公案今宵合，接得乾坤真化机。
夜渡淮河望西湖嘴作
作者：周瑛
朝代：明

孤舟发深夜，归路属残秋。野旷星辰近，江空霜月浮。得风帆力劲，顺水橹声柔。遥望西湖嘴，青灯映小楼。
夜读闻母车声
作者：周瑛
朝代：明

西斋读初罢，北堂车犹鸣。虽怜母力健，翻使儿心惊。天高风露寒，广庭寂无声。长跪告北斗，愿母长康宁。
天人感应吟
作者：周瑛
朝代：明

人心才动老天知，谁道天高人可欺。暗漏屋中神亦格，高明家里鬼常窥。是非有路终须审，祸福无门只自祈。点检人间兴废事，毫釐应付不差移。
好奇
作者：周瑛
朝代：明

平生性好奇，作字亦如之。老去归平澹，时人应未知。
姑孰道中
作者：周瑛
朝代：明

采石孤帆落，青山一骑归。朔风吹短鬓，疏雨湿征衣。野火渔归市，林钟僧掩扉。可怜江上雁，入夜更南飞。
威州分司梦还家觉而赋此
作者：周瑛
朝代：明

亭上青灯照雨寒，亭中孤客鬓毛斑。高堂岁晚无消息，万里关山一夜还。
学书
作者：周瑛
朝代：明

四十年来始学书，墨华长自满衫裾。枯藤礌砢火焚后，绣铁棱层土蚀馀。豪气稍充成老健，中心才放转粗疏。曹公去后朱公死，千载何人寻后车。
宁国道中书所见七首
作者：周瑛
朝代：明

疋马赴宁川，靡靡行不止。水色与山光，一百二十里。听泉如听琴，看山如看画。佳趣满眉睫，应接都不暇。树罅天光漏，山坳云气深。遥遥闻犬吠，人家无处寻。野旷路萦纡，山转林断续。长歌者谁子，隔溪闻伐木。悬厓危欲堕，急湍啮其趾。世路多险巇，君子慎所履。小民饰虚诈，水燥而火湿。呵之不肯起，犹向马前泣。山人生计拙，种桐满山樾。春来风云多，桐花开不结。
宁国道中书所见七首·其一
作者：周瑛
朝代：明

疋马赴宁川，靡靡行不止。水色与山光，一百二十里。
宁国道中书所见七首·其七
作者：周瑛
朝代：明

山人生计拙，种桐满山樾。春来风云多，桐花开不结。
宁国道中书所见七首·其三
作者：周瑛
朝代：明

树罅天光漏，山坳云气深。遥遥闻犬吠，人家无处寻。
宁国道中书所见七首·其二
作者：周瑛
朝代：明

听泉如听琴，看山如看画。佳趣满眉睫，应接都不暇。
宁国道中书所见七首·其五
作者：周瑛
朝代：明

悬厓危欲堕，急湍啮其趾。世路多险巇，君子慎所履。
宁国道中书所见七首·其六
作者：周瑛
朝代：明

小民饰虚诈，水燥而火湿。呵之不肯起，犹向马前泣。
宁国道中书所见七首·其四
作者：周瑛
朝代：明

野旷路萦纡，山转林断续。长歌者谁子，隔溪闻伐木。
客中逢燕
作者：周瑛
朝代：明

江上曾逢燕子飞，泪痕三湿远游衣。小楼此日重看燕，人在客中犹未归。
宣州夜坐阅公案有作二首
作者：周瑛
朝代：明

少学屠龙技，晚收劾鼠名。深情数日辨，弊牍几番更。自古雀无角，方今蝇善鸣。就中生死路，不敢负神明。邹公述仁义，申子说刑名。俯仰人千古，徘徊夜二更。灯寒花不结，窗破纸常鸣。听尽阶前雨，东方未肯明。
宣州夜坐阅公案有作二首·其一
作者：周瑛
朝代：明

少学屠龙技，晚收劾鼠名。深情数日辨，弊牍几番更。自古雀无角，方今蝇善鸣。就中生死路，不敢负神明。
宣州夜坐阅公案有作二首·其二
作者：周瑛
朝代：明

邹公述仁义，申子说刑名。俯仰人千古，徘徊夜二更。灯寒花不结，窗破纸常鸣。听尽阶前雨，东方未肯明。
寄东阳二教黄亨仲二首
作者：周瑛
朝代：明

灯火穷经二十年，一官嬴得守青毡。近闻浙水推师席，尽道东阳有郑虔。客窗风雨夜萧萧，曾剔银缸共寂寥。别后逢君何处所，梦魂时落浙江潮。
寄东阳二教黄亨仲二首·其一
作者：周瑛
朝代：明

灯火穷经二十年，一官嬴得守青毡。近闻浙水推师席，尽道东阳有郑虔。
寄东阳二教黄亨仲二首·其二
作者：周瑛
朝代：明

客窗风雨夜萧萧，曾剔银缸共寂寥。别后逢君何处所，梦魂时落浙江潮。
寄赠郑从俭侍御赴京
作者：周瑛
朝代：明

出处由来多路岐，对人未敢说玄微。锦衣乌帽此时去，绿水青山何日归。管晏成名非正遇，濂闽行义有真机。相期不尽平生意，目送飞鸿到落晖。
山亭晚坐
作者：周瑛
朝代：明

独坐山亭晚，萧然一径开。雨声惊醉梦，山色护诗胎。爱静应逃俗，养高成废材。城闉才咫尺，未许世人来。
山斋为郑民部赋
作者：周瑛
朝代：明

楼阁空中避打乖，文辞场里耻为俳。山人自有山人学，翠竹苍梧深著斋。
巡按贺御史言事待罪次韵四首
作者：周瑛
朝代：明

䎒䎒鹰隼操，蔼蔼凤鸾仪。去国八千里，怀君十二时。孤忠原自信，直论不能移。史传多英杰，应知有宿期。柏府瞻风裁，天家惜羽仪。六经非驾说，三代是今时。阙失应思补，灾祥或可移。夜来有封事，默与鬼神期。圣祖功勋大，多方奠两仪。谁云全盛世，乃是讳言时。笔短谋猷远，坐孤更漏移。臣非爱多事，法祖以为期。不学古贤哲，谩修封禅仪。但于匡主处，便是致身时。娲圣天曾补，公愚山可移。宸聪蒙省览，会见太平期。
巡按贺御史言事待罪次韵四首·其一
作者：周瑛
朝代：明

䎒䎒鹰隼操，蔼蔼凤鸾仪。去国八千里，怀君十二时。孤忠原自信，直论不能移。史传多英杰，应知有宿期。
巡按贺御史言事待罪次韵四首·其三
作者：周瑛
朝代：明

圣祖功勋大，多方奠两仪。谁云全盛世，乃是讳言时。笔短谋猷远，坐孤更漏移。臣非爱多事，法祖以为期。
巡按贺御史言事待罪次韵四首·其二
作者：周瑛
朝代：明

柏府瞻风裁，天家惜羽仪。六经非驾说，三代是今时。阙失应思补，灾祥或可移。夜来有封事，默与鬼神期。
巡按贺御史言事待罪次韵四首·其四
作者：周瑛
朝代：明

不学古贤哲，谩修封禅仪。但于匡主处，便是致身时。娲圣天曾补，公愚山可移。宸聪蒙省览，会见太平期。
平越晓发麾使林锦与祁石阡同乡忽以酒殽至因相与尽欢石阡有作和韵
作者：周瑛
朝代：明

满道风霜照此堂，夜来偶尔寄行装。还家有梦应嫌短，听漏无眠却恨长。人为故乡情转剧，酒因好况手频将。风萍聚散原无据，回首云山又夕阳。
平越道上喜晴次韵
作者：周瑛
朝代：明

天开群物露洪纤，春事应知日日添。梅萼柳梢争着眼，草芽菜甲尽抽尖。酒中愁阵犹迎敌，雪后寒围未解严。帝录铺陈怜我拙，三长何幸得君兼。
幽怀
作者：周瑛
朝代：明

健犊常偾驾，惊鱼不上钩。幽怀落何处，烟月满沧洲。
广德书满留别僚友
作者：周瑛
朝代：明

独随琴鹤下江东，岁月催人似转蓬。路出南阳惭说召，马辞渤海愧谈龚。数茎白发宦情薄，满目青山归兴浓。相别不堪重相语，茆檐残日有疲癃。
归朝欢·漳守陈公洪谟有捕寇功膺奖劳之典僚属乞词以贺
作者：周瑛
朝代：明
体裁：词

太守胸藏孙武子。十万甲兵盘肺腑。汀州鼙鼓正纵横，用权制变谈笑取。汀纷方如许。漳南随处种禾黍。这太平，左撑右柱，太守用心苦。喳喳喜鹊鸣前署。报道褒书来宪府。蛟龙不作泥涂蟠，凤凰终展云霄羽。化工善陶铸。谁云翻覆无凭据。吹寒炉，石烹五色，看补青天去。
归至镇远次祁石阡荅家人相慰藉韵
作者：周瑛
朝代：明

一官飘泊共遐荒，文事驱人偏自忙。藜杖远分天禄火，梅诗旋入镇阳装。形骸莫逆怜同道，萍水相逢忘异乡。为语家人莫惊讶，鬓毛原带去时霜。
归舟至毗陵阻冻怀老母在官所作
作者：周瑛
朝代：明

一上归舟日，便为见母期。谁知咫尺地，翻作逗遛悲。冰合河流断，雪深山路危。高堂念游子，正是倚门时。
往平冒观府基呈祁石阡
作者：周瑛
朝代：明

卫府夹江立，分明是壮谋。出奇相掎角，据险扼襟喉。官有藩篱固，民无兵革忧。国家修远略，敢为借前筹。
怀季弟敬叔
作者：周瑛
朝代：明

三岁不见汝，悲欢各一方。书成仍契阔，梦觉每淋浪。舐犊怀偏恶，鼓盆悲正长。郊原风日满，怕上脊令冈。
怀母歌送祁使君忧制东还
作者：周瑛
朝代：明

君母去年七十六，齿牙未动鬓犹绿。我母今年七十九，齿牙已落面浮垢。昨传岭表饶风霜，北堂萱草先萎黄。君得家书哭欲死，天地辽邈魂飞扬。我昨有书来故里，书中亲致慈母语。谓我年来稍健康，弃官就养儿姑止。闻君往日曾求归，当道满眼知心稀。病书累上格不举，六年啼遍斑斓衣。我今为母坚陈请，疏入台司瓶坠井。此生心事何由伸，中夜呜咽如吞鲠。君今为母东还乡，素冠素鞸复素裳。慈母音容不复见，徒劳百拜啼空堂。我因送君转悲切，愁肠百解还百结。母心不识儿心悲，犹把甘言相解说。孝心自古无贫难，茅檐菽水皆成欢。行当闭门卧不起，毋令后悔生愁叹。
悯蛮方铺司
作者：周瑛
朝代：明

蛮方铺司老无齿，接官手持一伞子。上衣短小才至胫，头巾破裂直掩耳。不辞官府递文书，只怕奸豪索钱米。我时驱车过南鄙，铺司长跪呼不起。忽闻班军在后来，仓皇走入丛篁里。
成化丁未闻解郡作
作者：周瑛
朝代：明

解郡复解郡，解郡乃吾志。谈笑离别间，行我心上事。驭世既阔疏，赋性复粗梗。圣恩天地宽，使我全首领。母老儿亦老，何幸得生全。故乡有敝庐，菽水尽馀欢。拂袖归田园，闭门谢卿相。白云有去来，青山本无恙。
成化丁未闻解郡作·其一
作者：周瑛
朝代：明

解郡复解郡，解郡乃吾志。谈笑离别间，行我心上事。
成化丁未闻解郡作·其三
作者：周瑛
朝代：明

母老儿亦老，何幸得生全。故乡有敝庐，菽水尽馀欢。
成化丁未闻解郡作·其二
作者：周瑛
朝代：明

驭世既阔疏，赋性复粗梗。圣恩天地宽，使我全首领。
成化丁未闻解郡作·其四
作者：周瑛
朝代：明

拂袖归田园，闭门谢卿相。白云有去来，青山本无恙。
成化庚子冬有南京礼部之命回视绾州符十载矣政教无成重自感愧赋此以别州之人士
作者：周瑛
朝代：明

一应近十载，独向山中居。横琴弹古调，曲短意有馀。徵声清以厉，宫声宽以纡。纷纷渔与樵，杂听满庭除。相视而错愕，识者为踌躇。岁晏江天寒，霜落林叶墟。下堂拜明诏，佩此南宫书。南宫路不远，此别意何如。所恨琴声希，不能感樵渔。
成化癸卯夏提学侍御娄君洎部曹诸君六七人咸集于西园月出酒酣各有倡和予次韵二首
作者：周瑛
朝代：明

三载仪曹留宦辙，半园风月属閒身。眼前富贵都成幻，梦里溪山疑是真。树密不知时已夏，花香暗记岁为春。十年簿领埋头久，此乐今宵难语人。历历疏榆转汉津，泠泠风露湿衣巾。壶觞岂解延嘉客，泉石偏能留去人。楼鼓声中频问夜，珠玑唾处尽成春。请看走马长安道，何处风吹不是尘。
成化癸卯夏提学侍御娄君洎部曹诸君六七人咸集于西园月出酒酣各有倡和予次韵二首·其一
作者：周瑛
朝代：明

三载仪曹留宦辙，半园风月属閒身。眼前富贵都成幻，梦里溪山疑是真。树密不知时已夏，花香暗记岁为春。十年簿领埋头久，此乐今宵难语人。
成化癸卯夏提学侍御娄君洎部曹诸君六七人咸集于西园月出酒酣各有倡和予次韵二首·其二
作者：周瑛
朝代：明

历历疏榆转汉津，泠泠风露湿衣巾。壶觞岂解延嘉客，泉石偏能留去人。楼鼓声中频问夜，珠玑唾处尽成春。请看走马长安道，何处风吹不是尘。
成化辛卯闻长乐县平地涌成山阜
作者：周瑛
朝代：明

天地人身体，如何生赘疣。昔年传息壤，今日见浮丘。阴下何居上，阳刚不制柔。五行精义隐，孰为献宸旒。
挽乡先辈林学士先生
作者：周瑛
朝代：明

吾乡山水气真淳，百十年来孕此身。翠竹苍梧人物表，玉堂金马禁城春。龙头往往推先辈，麟趾振振见后人。十尺穹碑照山色，夕阳回首为沾巾。
挽刘主事母太安人
作者：周瑛
朝代：明

一片贞心铁石坚，泪痕挥尽缟衣穿。传观列女几千字，身事良人三十年。慈竹萧疏南亩雨，谖花零落北堂烟。母看季世豪男子，谁似深闺刘母贤。
挽吴下王处士二首
作者：周瑛
朝代：明

车马阊门路，生前多故知。青山映疏雨，有客为书碑。里巷诵遗德，缙绅思旧游。太湖春水阔，不复见归舟。
挽吴下王处士二首·其一
作者：周瑛
朝代：明

车马阊门路，生前多故知。青山映疏雨，有客为书碑。
挽吴下王处士二首·其二
作者：周瑛
朝代：明

里巷诵遗德，缙绅思旧游。太湖春水阔，不复见归舟。
挽姻友林贵实侍御
作者：周瑛
朝代：明

马鬣封高宿草生，思君不见重伤情。使车处处风霜劲，谏疏篇篇日月明。蓟北教波回薄俗，江东盐筴罢深征。谁言天道无凭据，兰玉满庭春雨晴。
挽方柳东先生
作者：周瑛
朝代：明

柳东深巷草堂扃，一旦乡邦失典刑。铁砚磨云秋注礼，牙签翻雨夜传经。鼎龙化去湖空白，岐凤不来山独青。乡社年年荐蘋藻，可令清渭杂长泾。
挽程孝廉二首
作者：周瑛
朝代：明

戴此头颅赎父刑，谁知不得比缇萦。断魂化作双飞鸟，飞薄青霄日月明。霄汉云深雨脚纤，难将只手引龙髯。西风吹断莱衣梦，空使人间哭孝廉。
挽程孝廉二首·其一
作者：周瑛
朝代：明

戴此头颅赎父刑，谁知不得比缇萦。断魂化作双飞鸟，飞薄青霄日月明。
挽程孝廉二首·其二
作者：周瑛
朝代：明

霄汉云深雨脚纤，难将只手引龙髯。西风吹断莱衣梦，空使人间哭孝廉。
挽陈会元先生
作者：周瑛
朝代：明

投刺曾修展拜仪，苍容古貌记初时。云霄独步人皆仰，山斗齐名世所师。葩学盛传无孔疏，唐音高和失卢诗。承家有子原同气，不比伏生空女儿。
挽陈菊庵
作者：周瑛
朝代：明

生平原不爱繁华，满院西风种菊花。今日江州想遗德，白衣送酒入谁家。
新岁枕上作
作者：周瑛
朝代：明

读书三十载，此日得为州。世路行来险，官居轻若浮。名高思自抑，福浅戒深求。天道有盈歇，吾心当熟谋。
方贡士挽诗
作者：周瑛
朝代：明

城东桃李花，见者皆停鞍。谁念东风恶，吹折青琅玕。琅玕岂不佳，不能成好颜。写哀寄丝桐，付与雍门弹。
早春出郭呈祁石阡
作者：周瑛
朝代：明

侵晨出郭喜联镳，马首人家入望遥。云暝孤城微见堞，雪消春水欲平桥。山田鸣雉麦犹短，野箔初蚕桑未条。经国有谋劳相度，议将封事上清朝。
晚宿清平卫和石阡午发重安寺韵
作者：周瑛
朝代：明

十里长亭五里桥，太平道路不知遥。人家处处皆桑树，山陇重重尽麦苗。岩雪逢春犹自结，林霏过午未全消。平生惯作江湖梦，纸帐梅花又此宵。
暮春与诸文学掾觞于万桂山阴
作者：周瑛
朝代：明

万桂山之阴，小渠两三曲。雨馀渠上行，瀰瀰春水绿。邂逅同心人，散坐傍修竹。殽核肆罗列，羽觞相驰逐。人生无百年，胡为长局促。放浪出形骸，泰然常自足。停杯问古人，谁荣与谁辱。永言谢世情，旷焉抱幽独。
暮春山中风雪如腊
作者：周瑛
朝代：明

春光怜欲尽，气候未全平。屋霰激寒响，檐风吹朔声。蚕登何处箔，牛废此时耕。岁计知无赖，凭谁达圣明。
曝背和贾汝阳韵
作者：周瑛
朝代：明

四海谁同曝，半檐吾自分。背温如挟纩，气煖欲蒸云。瘦影傍梅见，鼾声隔竹闻。爱君思有献，点窜列生文。
月夜游古意亭
作者：周瑛
朝代：明

幽兴不可过，命驾成独往。檐月流素辉，山泉滴清响。幽兰蔽萧艾，丛桂在草莽。采芳思寄远，路阻情怅惘。缓步归东园，坐对明星上。
有所思
作者：周瑛
朝代：明

有美人兮天之北，愿一见兮不可得。霜露结新寒，美人衣裳单。持此锦襜褕，北望空盘桓。望美人兮愁转深，思之苦兮涕沾襟。凭谁奏钟律，转成韶濩音。天地回阳和，慰我相思心。
有所思
作者：周瑛
朝代：明

目断天涯路，春深有所思。亭台花落后，帘幕燕归时。洛浦烟初瞑，巫山云正痴。夫君纵忘妾，妾意比芳丝。
杂咏四首
作者：周瑛
朝代：明

珠藏泽自媚，玉蕴山含辉。凭君细调护，至宝人间希。抑奢以从俭，去伪以返淳。咀嚼六经髓，呵为天下春。海晏河清日，风调雨顺时。大家惜元气，保此万年基。帝德乾坤大，亲恩江海深。勉修忠与孝，莫负此生心。
杂咏四首·其一
作者：周瑛
朝代：明

珠藏泽自媚，玉蕴山含辉。凭君细调护，至宝人间希。
杂咏四首·其三
作者：周瑛
朝代：明

海晏河清日，风调雨顺时。大家惜元气，保此万年基。
杂咏四首·其二
作者：周瑛
朝代：明

抑奢以从俭，去伪以返淳。咀嚼六经髓，呵为天下春。
杂咏四首·其四
作者：周瑛
朝代：明

帝德乾坤大，亲恩江海深。勉修忠与孝，莫负此生心。
李长者入祀典歌
作者：周瑛
朝代：明

仙溪诘曲如回肠，东流赴海何茫茫。凭谁截断天地纪，灌我万顷桑麻场。钱氏四娘长乐女，黄金如斗提不起。将军岩下自经营，陂溃直随此陂死。伟哉同县林制科，缗钱十万腰下驮。温泉隘口重累趾，倏忽顾盼成沧波。熙宁天子重农事，下诏募人急营治。当时阖郡多富家，坐视诏书无一至。候官长者真仁贤，轻财好施闽人传。有僧踪迹颇诡秘，日日贳酒不还钱。木兰山前溪面阔，僧为插竹记颠末。溪流缓处可立基，缓处立基基不拔。入海伐石海为空，上山伐石山为童。三十二门细分布，无云无雨卧长虹。昔日溪流皆赴海，今日溪流得灌溉。鸡鸣犬吠万家村，隐隐桑麻相映带。我谓有莆须有陂，有莆无陂莆亦隳。惟莆与陂相终始，莆人思公何尽期。昨日恩诏下闾里，春秋二祭入新议。借问建言者伊谁，太平郡守周氏子。
桃源篇
作者：周瑛
朝代：明

秦人法网密如织，楚人逃生苦未得。一朝拔邑入南山，咫尺就与尘寰隔。山中风俗何恬然，竹篱茆舍临平田。男婚女嫁相代谢，岁月无纪谁知年。昨日渔郎忽到此，杯酒慇勤问乡里。汉龙晋马相继兴，始知世代非秦纪。由来静躁迹不同，山人怕与俗人通。送得渔郎出山口，归来相与灭其踪。武陵太守好事者，谓人可仙官可舍。分付渔郎重问津，溪山宛在眉睫下。初来夹岸皆桃花，再来赤壁横苍霞。千峰万壑不可辨，欲从何处寻人家。我闻海鸥识人意，机心一动鸥不至。山人心事閒于鸥，孰谓高风可强致。使君莫厌城市喧，浇醨朴醇各有根。机心不动争心息，武陵处处皆桃源。
桐川儒学杂咏十七首 其一 万桂山
作者：周瑛
朝代：明

覆土为此山，欲以种芳树。山成树转多，相呼掇芳去。
桐川儒学杂咏十七首 其七 天游亭
作者：周瑛
朝代：明

人世少知遇，百年怀抱孤。山亭坐虚敞，邈与天为徒。
桐川儒学杂咏十七首 其三 朝阳岭
作者：周瑛
朝代：明

山头日渐上，山下日渐明。迟尔五色鸟，来为吾道鸣。
桐川儒学杂咏十七首 其九 退省轩
作者：周瑛
朝代：明

高堂弦诵息，呼童撤皋比。开轩望北山，静以省吾私。
桐川儒学杂咏十七首 其二 凌云峰
作者：周瑛
朝代：明

有峰如玉笋，其势高插云。我欲招诸生，引手排天阍。
桐川儒学杂咏十七首 其五 澄心池
作者：周瑛
朝代：明

心清见肝胆，水清见毛发。一私无所容，圣功由是作。
桐川儒学杂咏十七首 其八 观德亭
作者：周瑛
朝代：明

周礼久不作，泽宫变荒圃。开亭集宾佐，观者日盈堵。
桐川儒学杂咏十七首 其六 顾影池
作者：周瑛
朝代：明

形直影亦直，形曲影亦曲。曲直各有自，吾当慎吾独。
桐川儒学杂咏十七首 其十 万桂山房
作者：周瑛
朝代：明

山房白日静，左右列图书。哲人久不作，掩卷空欷歔。
桐川儒学杂咏十七首 其十一 浴凤池
作者：周瑛
朝代：明

有池大如斗，瀰瀰北山下。朝拾五色羽，凤凰浴初罢。
桐川儒学杂咏十七首 其十七 龙尾冈
作者：周瑛
朝代：明

忆昔侍金銮，顾瞻龙尾道。今日登高冈，彷佛梦中到。
桐川儒学杂咏十七首 其十三 兰坡
作者：周瑛
朝代：明

北山有危坡，都植兰与蕙。平生性好修，掇拾以为佩。
桐川儒学杂咏十七首 其十二 蟠龙窟
作者：周瑛
朝代：明

山坳最深处，游人慎莫入。晓来云气腥，中有神龙蛰。
桐川儒学杂咏十七首 其十五 竹圃
作者：周瑛
朝代：明

开园种修竹，竹实生何迟。玄云闭白日，凤凰正苦饥。
桐川儒学杂咏十七首 其十六 龙首峰
作者：周瑛
朝代：明

山势何纠纷，龙头突然起。蛇虫走其足，窜伏莫敢视。
桐川儒学杂咏十七首 其十四 松径
作者：周瑛
朝代：明

开径入松林，松香满冠屦。行行细护持，茯苓在深处。
桐川儒学杂咏十七首 其四 横秋岭
作者：周瑛
朝代：明

揭衣登西岭，风叶寒飕飕。极目望天际，有鹗横清秋。
桐川儒学杂咏十七首·万桂山
作者：周瑛
朝代：明

覆土为此山，欲以种芳树。山成树转多，相呼掇芳去。有峰如玉笋，其势高插云。我欲招诸生，引手排天阍。山头日渐上，山下日渐明。迟尔五色鸟，来为吾道鸣。揭衣登西岭，风叶寒飕飕。极目望天际，有鹗横清秋。心清见肝胆，水清见毛发。一私无所容，圣功由是作。形直影亦直，形曲影亦曲。曲直各有自，吾当慎吾独。人世少知遇，百年怀抱孤。山亭坐虚敞，邈与天为徒。周礼久不作，泽宫变荒圃。开亭集宾佐，观者日盈堵。高堂弦诵息，呼童撤皋比。开轩望北山，静以省吾私。山房白日静，左右列图书。哲人久不作，掩卷空欷歔。有池大如斗，瀰瀰北山下。朝拾五色羽，凤凰浴初罢。山坳最深处，游人慎莫入。晓来云气腥，中有神龙蛰。北山有危坡，都植兰与蕙。平生性好修，掇拾以为佩。开径入松林，松香满冠屦。行行细护持，茯苓在深处。开园种修竹，竹实生何迟。玄云闭白日，凤凰正苦饥。山势何纠纷，龙头突然起。蛇虫走其足，窜伏莫敢视。忆昔侍金銮，顾瞻龙尾道。今日登高冈，彷佛梦中到。
梦中赋登金山寺
作者：周瑛
朝代：明

高阁逼霄汉，客边望眼开。雁将秋色去，潮带夕阳回。天地双蓬鬓，兴亡一酒杯。此怀不可极，倚槛独徘徊。
横山与吴水部晚酌
作者：周瑛
朝代：明

公馀幽兴发，并辔入林峦。云暝鸟将尽，雨深僧未还。檐花落郑馆，野韭荐苏盘。水部原能赋，令人屡解颜。
横山燕集二首
作者：周瑛
朝代：明

小瓮藏天地，大杯挥古今。宦情秋梦短，世事海波深。北枕渊明卧，南耕梁父吟。官卑多抑畏，惭愧昔贤心。一鞭寒日里，吊古复伤今。鸟背秋阴薄，马头山色深。朱弦方断绝，白屋正呻吟。安得范司理，同摅经济心。
横山燕集二首·其一
作者：周瑛
朝代：明

小瓮藏天地，大杯挥古今。宦情秋梦短，世事海波深。北枕渊明卧，南耕梁父吟。官卑多抑畏，惭愧昔贤心。
横山燕集二首·其二
作者：周瑛
朝代：明

一鞭寒日里，吊古复伤今。鸟背秋阴薄，马头山色深。朱弦方断绝，白屋正呻吟。安得范司理，同摅经济心。
次丁凤仪见怀六首 其一 坐君白石厓仁弹我秋云根幽兴不可极欲说难为言
作者：周瑛
朝代：明

灵芝固无种，仙药宁有根。至宝在人心，六经不尽言。
次丁凤仪见怀六首 其六 董子仁少参出中流砥柱图求题
作者：周瑛
朝代：明

狂澜撼风雷，砥柱屹不动。根脚苟未固，岂能排澒洞。
次丁凤仪见怀六首·其三
作者：周瑛
朝代：明

草堂近翠微，雾霭扑人衣。乘兴欲相见，到门翻有违。
次丁凤仪见怀六首·其二
作者：周瑛
朝代：明

阴生为月窟，阳生乃天根。阴阳互相长，天地寂无言。
次丁凤仪见怀六首·其五
作者：周瑛
朝代：明

寒林烟火微，掩胫无全衣。世非不我用，我道与世违。
次丁凤仪见怀六首·其四
作者：周瑛
朝代：明

浮云掩少微，苍狗变白衣。世态正如此，孰从将孰违。
次丁凤仪见怀六首·坐君白石厓仁弹我秋云根幽兴不可极欲说难为言
作者：周瑛
朝代：明

灵芝固无种，仙药宁有根。至宝在人心，六经不尽言。阴生为月窟，阳生乃天根。阴阳互相长，天地寂无言。草堂近翠微，雾霭扑人衣。乘兴欲相见，到门翻有违。浮云掩少微，苍狗变白衣。世态正如此，孰从将孰违。寒林烟火微，掩胫无全衣。世非不我用，我道与世违。狂澜撼风雷，砥柱屹不动。根脚苟未固，岂能排澒洞。
次曹时中晓发鸡关韵
作者：周瑛
朝代：明

路同函谷险，江比渭川雄。月白鸡声早，天寒木叶空。客途方浩渺，夷落少光融。独有朝宗念，随流日夜东。
次石阡晓发新添韵
作者：周瑛
朝代：明

山脊如铓半插空，西南道路此时通。汲书王会今初见，周礼职方旧不同。目送孤云天际白，手遮初日马头红。宦情羁思相催促，因笑浮生太遽匆。
次石阡韵寄兴隆周方伯
作者：周瑛
朝代：明

场屋疑名记昔年，白头相见两茫然。权知避处应为福，官到休时却是仙。林下看云閒倚杖，楼头过雪每开筵。别来何处相思忆，月在梅梢满意县。
次韵送潘水部归金陵
作者：周瑛
朝代：明

腹藏珠玉不为贫，神武挂冠今六旬。廊庙于人原有分，溪山何处不容身。钓鱼每傍秦淮月，走马常寻钟阜春。料得他时相忆处，梦魂半在汝川滨。
次韵酬蒋宗谊节推见寄二首
作者：周瑛
朝代：明

蒋君年最少，真是谪仙人。才美应无敌，诗成若有神。玉堂曾借稿，紫府剩留春。虞网何时下，东山有凤麟。别君未数载，倏忽将衰人。学未究天地，行多惭鬼神。徘徊海上梦，寂寞江南春。况闻左车子，西狩踣祥麟。
次韵酬蒋宗谊节推见寄二首·其一
作者：周瑛
朝代：明

蒋君年最少，真是谪仙人。才美应无敌，诗成若有神。玉堂曾借稿，紫府剩留春。虞网何时下，东山有凤麟。
次韵酬蒋宗谊节推见寄二首·其二
作者：周瑛
朝代：明

别君未数载，倏忽将衰人。学未究天地，行多惭鬼神。徘徊海上梦，寂寞江南春。况闻左车子，西狩踣祥麟。
殷氏寸草心堂
作者：周瑛
朝代：明

春晖陶宇内，万物皆化生。顾兹寸草微，感时亦敷荣。春晖母恩深，寸草儿心短。母恩苦未报，岁月忽成晚。朝焉采其荣，暮焉掇其芳。百拜谢春晖，天地恩难忘。
水调歌头·郡守张白斋入觐僚属乞词为赠
作者：周瑛
朝代：明

马首红尘暗，道路苦多岐。远追鸾凤俦侣，结驷入京圻。袖有万言长疏，朝修夕改，墨汁尚淋漓。仰面青天近，欲进翻自疑。披云雾，睹日月，伏轩墀。皇情悦豫，赐问及鳏嫠。四海卧同一榻，万物视同一体，尧舜此襟期。花外春衫薄，归骑莫迟迟。
泉州朱都宪挽诗
作者：周瑛
朝代：明

曾闻谱牒出莆田，徙去泉南世益绵。鸮食上林分教日，乌啼柏树立朝年。温公姓字人皆识，道辅勋阶世共传。千里平芜寒日暮，依依马首认高阡。
浪淘沙 其一 林见素赴云南宪副过镇远赠予临江仙浪淘沙二词依韵答之
作者：周瑛
朝代：明

樽俎识英雄。玉立山嵷。孤怀不与俗人同。一疏汪洋忧国泪，非少非翁。楚水挂烟蓬。路入黔中。青天似念远人穷。有脚阳春行处好，暂尔劳公。
浪淘沙 其二 林见素赴云南宪副过镇远赠予临江仙浪淘沙二词依韵答之
作者：周瑛
朝代：明

夜雨几番情。短梦长更。一壶春酒待君倾。白马不来花落尽，对景心惊。记得旧时盟。鲈脍莼羹。欲摇晚辔听春莺。只恐东山归计早，有负苍生。
浪淘沙·再用前调书怀
作者：周瑛
朝代：明

宦思与羁情。惯见频更。丈夫泪不等閒倾。得丧路头勘破久，宠辱谁惊。诗社订新盟。玄酒大羹。鹿声鸟语共呦嘤。只因昨夜思亲苦，白发齐生。
浪淘沙·林见素赴云南宪副过镇远赠予临江仙浪淘沙二词依韵答之
作者：周瑛
朝代：明

樽俎识英雄。玉立山嵷。孤怀不与俗人同。一疏汪洋忧国泪，非少非翁。楚水挂烟蓬。路入黔中。青天似念远人穷。有脚阳春行处好，暂尔劳公。夜雨几番情。短梦长更。一壶春酒待君倾。白马不来花落尽，对景心惊。记得旧时盟。鲈脍莼羹。欲摇晚辔听春莺。只恐东山归计早，有负苍生。
清明节寄诸弟
作者：周瑛
朝代：明

疏雨清明节，客中思不禁。荒山一抔土，孝子百年心。竟岁身南北，终天悲古今。荐蘩托诸弟，挥涕满衣襟。
游广德东山寺三首
作者：周瑛
朝代：明

地窄刚容寺，山深不见人。回头望城郭，无处不红尘。屋外山云湿，门前溪水寒。禅心安未稳，明月上蒲团。山高日易下，地滑雪初消。共说前途险，溪深独木桥。
游广德东山寺三首·其一
作者：周瑛
朝代：明

地窄刚容寺，山深不见人。回头望城郭，无处不红尘。
游广德东山寺三首·其三
作者：周瑛
朝代：明

山高日易下，地滑雪初消。共说前途险，溪深独木桥。
游广德东山寺三首·其二
作者：周瑛
朝代：明

屋外山云湿，门前溪水寒。禅心安未稳，明月上蒲团。
游牛首山三十韵
作者：周瑛
朝代：明

出郭天日晦，到山云雾敛。行行过丛薄，上上历重隒。牛头路转多，马足力已减。钟磬半空闻，楼阁经月掩。洞古鬼斧凿，岚湿神汁染。松桧交撑拄，梅竹相摩飐。断壑接飞栈，高栖傍虚厂。陛层户阸塞，台抗山卑贬。俯视却以畏，仰登进以渐。入室洒扫灿，登堂像设俨。臂垆行清氛，心灯烱寒焰。破席坐蒲团，弊案拂藤簟。山蔬荐薇蕨，水果摘菱芡。禅谈转虚旷，诗话涉幽险。天机惊斡旋，俗病谢针砭。酒酣兴益发，乐极心尚歉。深入兜率岩，危倚浮屠槛。长江怒龙奔，乱冈渴虎舚。卓锡崖泉迸，饮马池波潋。唐经翻贝叶，汉封遗玉检。履迹傍石寻，鼎识索图辨。珍怪森前列，造化宁予俭。嘉愿久未酬，兹游良不忝。狂呼拟登华，清赏讶入剡。远游神汗漫，微诵口喁噞。斗奇谁及韩，得趣吾与点。凉飙撼东阁，夕晖落西崦。树杪残声嘒，塔角归翼闪。理鞍问前路，穿林越荒堑。回忆山中人，幽梦生夜魇。
游石溪寺二首
作者：周瑛
朝代：明

细数头陀路，萦纡十八盘。外疑无处入，中觉有馀宽。猛水擘山出，奔云拿石还。谁能谢尘鞅，来此共盘桓。四面峰峦合，有僧深处居。旧庐甲乙在，废殿丙丁馀。水色侵衣桁，山光入钵盂。小诗吟未就，斜日满轩车。
游石溪寺二首·其一
作者：周瑛
朝代：明

细数头陀路，萦纡十八盘。外疑无处入，中觉有馀宽。猛水擘山出，奔云拿石还。谁能谢尘鞅，来此共盘桓。
游石溪寺二首·其二
作者：周瑛
朝代：明

四面峰峦合，有僧深处居。旧庐甲乙在，废殿丙丁馀。水色侵衣桁，山光入钵盂。小诗吟未就，斜日满轩车。
游西塔
作者：周瑛
朝代：明

投閒未制薜萝衣，暂拨簿书游翠微。古寺树深人独往，平湖草满鹭双飞。墅棋成败犹劳著，塞马存亡未息机。日落烟深山色紫，马蹄还踏旧途归。
游西塔次潘水部及伍宪副二公韵
作者：周瑛
朝代：明

出城何处问西岩，天际云开山露尖。说偈也应留玉带，赋诗无用袭香奁。苍藤古木庭台静，野饷清斋笋蕨甜。今日不输宣守乐，寻溪纡组两能兼。清樽白发几人同，顿觉翛然有古风。瀼水却能留杜甫，滁山差可著脩翁。无边清思尘埃外，几许浮名醉梦中。画史未知忘色相，欲将声迹绘元丰。
游西塔次潘水部及伍宪副二公韵·其一
作者：周瑛
朝代：明

出城何处问西岩，天际云开山露尖。说偈也应留玉带，赋诗无用袭香奁。苍藤古木庭台静，野饷清斋笋蕨甜。今日不输宣守乐，寻溪纡组两能兼。
游西塔次潘水部及伍宪副二公韵·其二
作者：周瑛
朝代：明

清樽白发几人同，顿觉翛然有古风。瀼水却能留杜甫，滁山差可著脩翁。无边清思尘埃外，几许浮名醉梦中。画史未知忘色相，欲将声迹绘元丰。
满江红·寓南都题西园池亭用宋僧晦庵警世韵
作者：周瑛
朝代：明

宇内寓形，何须问、足与不足。天生物、五行均赋，有嬴有缩。譬如车轮三十辐，迭为上下交翻覆。履前途、孰谓皆夷平，无砾碌。荒山下，一间屋。败壁底，一瓶粟。少有人于此，肯着双目。器小不能胜大受，命穷岂足膺多福。请从今、消释此生心，休多欲。
演武亭小酌和石阡韵二首
作者：周瑛
朝代：明

百年怀抱此时开，野酌山歌傍将台。村落无期留客醉，管弦有意送春来。雪消波影侵诗笔，云破山光落酒杯。最喜四郊无战垒，共追周雅赋㙜莱。箫鼓声中又此年，客边情况只依前。梅癯竹瘦何曾俗，水腻山柔还自妍。一觉未成犹是梦，万缘若了亦成禅。琵琶不识此何泪，我欲停杯问乐天。
演武亭小酌和石阡韵二首·其一
作者：周瑛
朝代：明

百年怀抱此时开，野酌山歌傍将台。村落无期留客醉，管弦有意送春来。雪消波影侵诗笔，云破山光落酒杯。最喜四郊无战垒，共追周雅赋㙜莱。
演武亭小酌和石阡韵二首·其一
作者：周瑛
朝代：明
体裁：七言律诗

百年怀抱此时开，野酌山歌傍将台。村落无期留客醉，管弦有意送春来。雪消波影侵诗笔，云破山光落酒杯。最喜四郊无战垒，共追周雅赋台莱。
演武亭小酌和石阡韵二首·其二
作者：周瑛
朝代：明

箫鼓声中又此年，客边情况只依前。梅癯竹瘦何曾俗，水腻山柔还自妍。一觉未成犹是梦，万缘若了亦成禅。琵琶不识此何泪，我欲停杯问乐天。
猗兰操
作者：周瑛
朝代：明

维山有谷，露瀼瀼兮。维谷有兰，扬孤芳兮。我行四方，荆棘蔽野。采芳而佩，知兰实寡。我思文武，于镐于丰。欲往从之，路阻不通。路阻不通，吾道非矣。掩袂涟洏，与世违矣。
玉台除夜
作者：周瑛
朝代：明

闽路此时驿，越王前日台。岁从今夜尽，人自故乡来。万里程初试，百年节自催。东皇漏消息，春意到庭梅。
理陆象山祠堂
作者：周瑛
朝代：明

祠堂无多地，令人起叹吁。郑田侵蚀后，祊邑质交馀。白发啼孙子，青山式里闾。公庭今得理，契券有明书。
画鲤歌为吴都事赋
作者：周瑛
朝代：明

冰解水柔三月节，万顷桃花泛红雪。东风不动昼冥冥，雷雨交飞电蛇掣。中有文鲤作龙姿，金鳞六六含光辉。十载沙泥困头角，此时直向龙门飞。龙门西望如削壁，浪珠溅沫苔花湿。天池更在龙门颠，万仞一跃才咫尺。昔年湖海匹凡鳞，而今化作真龙身。上天下地倒洪澍，万物枯槁皆回春。吴君此画千金价，画笔虽真亦是假。君家双璧照清波，乃是天池化龙者。
留别吴左府宣
作者：周瑛
朝代：明

忆昔坐肺石，有书千象魏。岂为恋此官，欲以明厥志。交珠既已辨，赵壁不复碎。驱车还故里，心迹两无愧。论交三十年，偶此复相会。登堂把酒卮，未饮心先醉。黎明当远别，与君坐不寐。张灯写馀沥，一一见肝肺。韦布未为贱，轩冕未为贵。相期学古人，道德养精粹。
登拟岘台读曾南丰碑次潘水部韵
作者：周瑛
朝代：明

摩挲苔刻读残文，往事悠悠付夕曛。野蝀未收前涧雨，山风遥送隔溪云。霸图驭世应多术，王道驱民不掩群。临汝依稀同汉沔，曾无垂涕到裴君。
白云寺午炊
作者：周瑛
朝代：明

楼阁四檐合，松萝一径分。微风传夕磬，疏雨引朝薰。人世几沧海，青山自白云。午炊犹未熟，驺从复纷纷。
祁石阡嘲予著敝裘依韵解嘲
作者：周瑛
朝代：明

新裘到箧稀，敝裘藏箧久。视旧如视新，心自忘可否。读书慕前哲，晏生是吾友。一裘三十年，见重鲁东叟。
神乐观张道士号体圆轩乞诗
作者：周瑛
朝代：明

金炉火暖养丹砂，满院灵光含紫霞。野鹤不鸣春昼永，玉笙吹落碧桃花。
立春观抬杠有作
作者：周瑛
朝代：明

群抬长杠逐春来，红绿参差照草莱。岩岫上头走车马，树林深处见楼台。百家技巧重重作，诸史幽奇色色裁。莫道东风快人意，东风容易耗民财。
竹涧书舍为林婿云从侍御题
作者：周瑛
朝代：明

爱子读书处，涧边竹万竿。森森苍玉立，滴滴翠云寒。节苦风霜劲，心虚宇宙宽。静中思往事，今喜得平安。
竹雪斋为戴提学赋
作者：周瑛
朝代：明

小斋种竹只十个，雪压竹梢寒欲堕。蒲帘高捲层云破，一钩新月入当座。老夫肝肠铁石做，一生甘作衡门卧。东邻献捷西邻挫，满城箫鼓纷来贺，老夫骑驴雪中过。
简斋
作者：周瑛
朝代：明

太羹有馀味，大乐无繁音。茅斋坐白日，冥契千古心。
简陈太守以代面语
作者：周瑛
朝代：明

林下知心少，使车归颇迟。未分半席语，已是一年期。臂痛难成拜，头风久废诗。回看府门路，依旧隔天涯。
纂修姜进士以诗相慰问次韵奉荅
作者：周瑛
朝代：明

手和丹青愧未匀，缪于清庙绘牺樽。虞廷事业凤来舞，周室太平鹥在亹。谟典篇章劳点窜，春秋义例熟评论。君材自极中朝选，灯火相依几夜分。
纂修竣事自贵藩东归路逢京使次石阡韵
作者：周瑛
朝代：明

问君何日出京畿，马上相逢话转迟。朝野喜闻多善政，庙堂误说有相知。病躯只合淮阳卧，散木何烦匠石推。四海和平宗社固，盐梅不必问伊谁。
纸帐
作者：周瑛
朝代：明

纱厨罩暑笼香雾，锦幔围寒拥綵霞。曾似道人养清素，白云洞里梦梅花。
经徐州戏马台
作者：周瑛
朝代：明

落日彭城西，过此戏马台。荒垣与败堑，历历皆蒿莱。忆昔楚王籍，仗剑江东来。百战争中原，叱咤声若雷。汉王揽群策，楚王轻群材。淮阴既先亡，亚父亦见猜。譬如鹰隼飞，羽翼先剪裁。区区习马足，何以定九垓。莫云气盖世，此气亦易衰。莫云力拔山，此力亦易摧。汉营星月高，四面楚声哀。起饮泣帐下，毋乃徒为哉。
继闻改郡重作
作者：周瑛
朝代：明

青山城郭静，白日文书稀。百拜谢君恩，臣职此其宜。广成住崆峒，庚桑居畏垒。一鞭山色中，吾道无成毁。母恩不可割，君命不敢辞。舍母以就君，白首成歔欷。人生天地间，俯仰无百年。天风吹游丝，随处成挂牵。
继闻改郡重作·其一
作者：周瑛
朝代：明

青山城郭静，白日文书稀。百拜谢君恩，臣职此其宜。
继闻改郡重作·其三
作者：周瑛
朝代：明

母恩不可割，君命不敢辞。舍母以就君，白首成歔欷。
继闻改郡重作·其二
作者：周瑛
朝代：明

广成住崆峒，庚桑居畏垒。一鞭山色中，吾道无成毁。
继闻改郡重作·其四
作者：周瑛
朝代：明

人生天地间，俯仰无百年。天风吹游丝，随处成挂牵。
羊肠河吊古
作者：周瑛
朝代：明

停车走上羊肠坡，千山万山高峨峨。下有长江深不测，江水瀰瀰生寒波。忆昔王师靖南鄙，眼底牛羊欲平噬。谁知螂蚁亦善斗，龙象有力翻为踬。至今风雨江上来，炮声隐隐犹鸣雷。三军精魄想未散，欲为厉鬼擒其魁。古人行师有纪律，千里赴敌无败没。未闻出城一舍许，坐使全军暴骸骨。我来感此泪横流，长歌激烈歌不休。颇恨当年谋国者，不知常武修王犹。
翠湖杂咏 其一 小溪
作者：周瑛
朝代：明

我爱主人家，溪流带屋斜。得诗曾梦草，对谱旋栽花。养鹤汀洲近，栖鸾枳棘赊。有孙能作赋，跃马入京华。
翠湖杂咏 其七 清风亭
作者：周瑛
朝代：明

独向高堂坐，清风问伯夷。不知孤竹国，何似首阳芝。布被煖如纩，藜羹甘若饴。人生各有志，吾自得吾师。
翠湖杂咏 其三 浴云池
作者：周瑛
朝代：明

宿墨洗初罢，春云惊满池。暝分天色澹，寒逗日光迟。鹭下应先觉，鱼游浑不知。学书怜未就，深愧汉张芝。
翠湖杂咏 其九 翠渠
作者：周瑛
朝代：明

渠水映柴扉，春深可染衣。天光带云影，鱼跃间鸢飞。世路尘埃远，道怀声利希。苍苔满白石，独坐对斜晖。
翠湖杂咏 其二 玉带沟
作者：周瑛
朝代：明

玉带人间少，吾家有此沟。天门从亥入，地户向坤收。夜雨书灯乱，春云墨汁浮。行看好孙子，应谶步瀛洲。
翠湖杂咏 其五 水棉树
作者：周瑛
朝代：明

佳树列门前，栽培自昔年。旧根龙偃仰，老干鹤蹁跹。影碍半天日，翠分十亩烟。季孙宫里赋，应可续韩宣。
翠湖杂咏 其八 鹤洲
作者：周瑛
朝代：明

养鹤向江洲，每怜江事幽。沙鸥同入社，野鹜避回舟。梦落松巢冷，路分鹏背秋。好诗满人世，灯火为重篝。
翠湖杂咏 其六 芙蓉峰
作者：周瑛
朝代：明

湖上无多地，分明见秀峰。晚烟含紫翠，春雨长蒙茸。九华应争秀，五侯欲并雄。他年问何有，百尺看高松。
翠湖杂咏 其十 昔曾亭
作者：周瑛
朝代：明

改屋以为亭，昔人疑亦曾。笋芽穿壁入，菌茸傍栏蒸。昼卧云为幕，夜吟月作灯。许多幽胜事，欲赋愧未能。
翠湖杂咏 其十一 榆川
作者：周瑛
朝代：明

川中何所有，榆树正扶疏。日色晚来好，秋阴浓似初。官閒分子禄，身健课孙书。更拟门前地，容停驷马车。
翠湖杂咏 其十三 宜晚亭
作者：周瑛
朝代：明

花草交前院，亭居背夕阳。晚来宜杖屦，老去可壶觞。烟合山光紫，霜寒月色黄。久飞吾亦倦，思与共徜徉。
翠湖杂咏 其十二 水云亭
作者：周瑛
朝代：明

养鹤人何在，北园空此亭。树当原座绿，草傍故阶青。近水长桥卧，小山怪石层。好诗吟未就，落日满疏棂。
翠湖杂咏 其十四 归来亭
作者：周瑛
朝代：明

蚤依翠湖住，晚傍翠湖归。天地一亭小，功名两鬓稀。春云鸣社鼓，秋雨暗鱼矶。俯仰全无事，吾心已息机。
翠湖杂咏 其四 甘露洲
作者：周瑛
朝代：明

有露浓如酒，瀼瀼降此洲。八年曾两结，十日未全收。月映祥光淡，烟笼瑞气浮。平生看墨本，此处识天休。
翠湖杂咏·小溪
作者：周瑛
朝代：明

我爱主人家，溪流带屋斜。得诗曾梦草，对谱旋栽花。养鹤汀洲近，栖鸾枳棘赊。有孙能作赋，跃马入京华。玉带人间少，吾家有此沟。天门从亥入，地户向坤收。夜雨书灯乱，春云墨汁浮。行看好孙子，应谶步瀛洲。宿墨洗初罢，春云惊满池。暝分天色澹，寒逗日光迟。鹭下应先觉，鱼游浑不知。学书怜未就，深愧汉张芝。有露浓如酒，瀼瀼降此洲。八年曾两结，十日未全收。月映祥光淡，烟笼瑞气浮。平生看墨本，此处识天休。佳树列门前，栽培自昔年。旧根龙偃仰，老干鹤蹁跹。影碍半天日，翠分十亩烟。季孙宫里赋，应可续韩宣。湖上无多地，分明见秀峰。晚烟含紫翠，春雨长蒙茸。九华应争秀，五侯欲并雄。他年问何有，百尺看高松。独向高堂坐，清风问伯夷。不知孤竹国，何似首阳芝。布被煖如纩，藜羹甘若饴。人生各有志，吾自得吾师。养鹤向江洲，每怜江事幽。沙鸥同入社，野鹜避回舟。梦落松巢冷，路分鹏背秋。好诗满人世，灯火为重篝。渠水映柴扉，春深可染衣。天光带云影，鱼跃间鸢飞。世路尘埃远，道怀声利希。苍苔满白石，独坐对斜晖。改屋以为亭，昔人疑亦曾。笋芽穿壁入，菌茸傍栏蒸。昼卧云为幕，夜吟月作灯。许多幽胜事，欲赋愧未能。川中何所有，榆树正扶疏。日色晚来好，秋阴浓似初。官閒分子禄，身健课孙书。更拟门前地，容停驷马车。养鹤人何在，北园空此亭。树当原座绿，草傍故阶青。近水长桥卧，小山怪石层。好诗吟未就，落日满疏棂。花草交前院，亭居背夕阳。晚来宜杖屦，老去可壶觞。烟合山光紫，霜寒月色黄。久飞吾亦倦，思与共徜徉。蚤依翠湖住，晚傍翠湖归。天地一亭小，功名两鬓稀。春云鸣社鼓，秋雨暗鱼矶。俯仰全无事，吾心已息机。
老姊自镇海至
作者：周瑛
朝代：明

小兜千里至，相见喜还悲。灯火怜今夕，仪容异昔时。家贫供亿薄，行苦鬼神知。煮粥吾应会，焚须不敢辞。
自警告诸僚友
作者：周瑛
朝代：明

脚下程途远，镜中毛发丝。治狂须止酒，医瘦莫吟诗。勿谓性多僻，须知圣可师。忍将锦绣段，白日弃泥淄。
自题画像
作者：周瑛
朝代：明

对此丹青笔，今吾始识吾。秋江片石瘦，冬岭一松孤。不是庙堂器，真成草泽癯。行当返初服，归以读吾书。
艾如张
作者：周瑛
朝代：明
体裁：乐府曲辞

有机网，张林麓，犬嗥机发兽穷蹙。雉粥粥，兔逐逐，雉腾折翼兔潜伏。我伤夫雉不善逃生，兔狡得脱。雉驯受烹，艾如张，吾尔伤。
荀麾使座上得报原谪镇远府通判高君量移青州府赋此为别
作者：周瑛
朝代：明

玉树丰姿初识韩，别离颇觉此情难。烟含山色孤城晚，雨挟溪声两鬓寒。黔郡诗篇收旧稿，青州邸报有新欢。临行赠处无他说，忠孝相期此肺肝。
荅魏竹溪
作者：周瑛
朝代：明

多病厨中药，消閒枕上书。青山当老屋，此兴近何如。
西坛即事
作者：周瑛
朝代：明

夜半坛头路，露华寒袭衣。树深灯影乱，野旷佩声稀。精意无人会，丰年祗自祈。周家声教远，幽雅更重吹。
观化词
作者：周瑛
朝代：明

前此固无我，后此亦无我。泡影六十年，亦颇牢笼我。我魄归诸地，我魂归诸天。泡影从此灭，无后亦无前。
观涨次潘水部韵
作者：周瑛
朝代：明

南北依稀路转迷，大江倒注入回溪。千金不见王家堰，万柳难寻苏子堤。白屋此时成涧壑，苍生何日出涂泥。忧心百转劳经济，拟岘台高云雾齐。
视茭陂
作者：周瑛
朝代：明

周官叙沟洫，汉史志河渠。民命苟所关，故典曾备书。郁郁巴罗山，汇流向东趋。揵木阏回澜，灌此桑麻区。开建岁已久，版锸日以疏。坐令千金资，白日弃道隅。嗟予理敝郡，万事费爬梳。虽云簿书繁，安敢轻犁锄。父老孙孟献，切切以告予。有志事兴复，为力苦不纾。春初农务兴，薄言驾吾车。风雨入前村，道路何崎岖。上山履巉岩，下水涉沮洳。夤缘寻故址，飘动无嬴馀。逸道以使民，谅民无怨吁。万锸当云集，黍稷歌与与。
觉衰
作者：周瑛
朝代：明

形神日日觉支离，此事到头吾自知。鵩赋不须伤贾谊，铃歌试自学桓伊。卦分离坎劳收拾，药煮参苓空护持。渴饮饥餐惟待尽，古云知命有何疑。
讳日梦见先考音容如昨既觉不胜悲感而作
作者：周瑛
朝代：明

湖海奔波三十春，岁逢讳日倍思亲。云霄事业怜沉晦，风雨诗书记苦辛。肠断独挥千里泪，恩深难报百年身。半窗灯火斋房静，謦欬分明入梦新。
访仙游郑东园和翰林诸公留别韵
作者：周瑛
朝代：明

赐告下蓬莱，山居亦乐哉。开窗邀翠巘，扫石护苍苔。冗泛谢尘事，清夷养道胎。学充还出去，鸾阁正需才。
读恻隐书寄广德过俊翔
作者：周瑛
朝代：明

偶过嘉鱼县，因观恻隐书。云山千里外，为此一停车。
读昌黎集
作者：周瑛
朝代：明

文章百世师，每说韩昌黎。盥手读遗编，开阖无端倪。乍观觉雄伟，春市斗晴鸡。细观转清丽，青霄吐虹霓。嗟予蹇劣资，文思苦荒迷。樊怪匪正途，柳奇入旁蹊。崇台百尺高，借韩以为梯。
读陈忠肃公传次柯竹岩韵
作者：周瑛
朝代：明

行都开阃头尚黑，壮怀直欲吞迤北。厉兵秣马不成寐，夜夜起待东天白。九庙英灵凛如生，忍使宗社一齐倾。沧海可填山可徙，谁谓志专功无成。昨日闾阎谩惊扰，劲气不逐腥风倒。白日隐隐东方升，夕晖看作晨晖皦。鸡盘歃血盟未寒，卖降之子舌先弹。母系尼庵儿械道，盘中有饭吾谁餐。救焚不管头额烂，叔氏起兵谋复汉。叛贼已诛敌未歼，视死如归心不乱。
谒文丞相庙
作者：周瑛
朝代：明

海上干戈百战中，孤舟夜夜泣英雄。八千里外边尘合，三百年来宋历终。厓岭被俘真仓卒，燕山就义太从容。西风吹雨过柴市，独向祠前抚翠松。
谒诸葛武侯庙
作者：周瑛
朝代：明

万树鸦声送夕曛，孤祠寂寂倚江濆。霸途独识炎纲正，国埶终成鼎足分。伊傅襟怀明日月，轩黄行阵结风云。相材将略寡俦侣，一瓣心香特地焚。
贵州即事
作者：周瑛
朝代：明

好山明媚映晴川，贵省谁言声教偏。路远轮蹄皆入贡，时平民物不知边。华夷普照无双日，雨露覃敷共一天。最喜南来诸逐客，寒炉次第死灰然。
贵藩聘修实录府卫诸公皆出祖石阡有作次韵
作者：周瑛
朝代：明

纷纷簪组满江湄，袅袅东风吹鬓丝。春草绿波南浦路，轻尘细雨渭城诗。投荒万里愁无伴，倾盖片时逢故知。丽泽此行知有益，子云识字喜多奇。
贺守备夏都阃府第成
作者：周瑛
朝代：明

新开帅府浪城东，此日登临贺客同。六月凉飔来细细，四窗香雾湿濛濛。旌旗影里貔貅静，金鼓声中豺虎空。欲为江陵成短赋，疏材深愧少陵翁。
赏桃和西席陈嘉谋韵
作者：周瑛
朝代：明

五峰堂北百花台，座上刘郎惊不回。疏雨情怀空自爱，春风面目为谁开。久怀渔钓溪头路，不借阳和天上栽。今日繁华明日改，黄昏相对且衔杯。
赠徐生二首
作者：周瑛
朝代：明

开田种嘉禾，禾根须著土。君看丹青家，烂漫竟何补。得丧非无自，操纵原有由。明珠在方寸，象罔难与求。
赠徐生二首·其一
作者：周瑛
朝代：明

开田种嘉禾，禾根须著土。君看丹青家，烂漫竟何补。
赠徐生二首·其二
作者：周瑛
朝代：明

得丧非无自，操纵原有由。明珠在方寸，象罔难与求。
赠方松崖擢湖南宪副
作者：周瑛
朝代：明

正气驱人呼不回，两年看遍故山梅。洞庭春水连天碧，又见危樯破浪来。
赠罗明仲内翰二首
作者：周瑛
朝代：明

流水奔驰出乱山，千条万派落人间。个中些子纤洄处，我欲烦君尽日看。湖海茫茫一叶舟，四时风浪拍天浮。烦君牢守梢头舵，满载行人入坦流。
赠罗明仲内翰二首·其一
作者：周瑛
朝代：明

流水奔驰出乱山，千条万派落人间。个中些子纤洄处，我欲烦君尽日看。
赠罗明仲内翰二首·其二
作者：周瑛
朝代：明

湖海茫茫一叶舟，四时风浪拍天浮。烦君牢守梢头舵，满载行人入坦流。
赠郡推郑改廉州经历
作者：周瑛
朝代：明

自将纲铁铸吴钩，一道风霜冻不流。日暮满天风雨恶，不知何处是廉州。
赠陈惇贤黄门应诏北上
作者：周瑛
朝代：明

烟霞自分卧方壶，诏使忽从门外呼。五色石花烹炼惯，补天应不费枝梧。
赠陈石峰入京谒选
作者：周瑛
朝代：明

雪霰初消道路平，马头红日照行旌。丹山毛羽非凡鸟，拟作朝阳第一鸣。
赤龙歌
作者：周瑛
朝代：明

赤龙搅海海水浑，巨鳞细鳞乱纷纷。大风播荡几寒暑，馀腥犹自满江濆。上帝闻之发震怒，不使淫威遍下土。飞符直取赤龙归，投彼遐荒畀豺虎。春云布满东南隅，疏疏密密雨声徐。桑麻蔽野鸡犬静，遥闻击壤歌唐虞。
赴镇远郡守丁凤仪以诗见赠次韵奉酬
作者：周瑛
朝代：明

岐路眩南北，素丝变黄绿。本为栎杜朽，误佩汉庭竹。白日漏层云，馀辉散林麓。黾勉怀知遇，驾言骋行目。贵阳在何处，山高路绵矗。风俗杂夷夏，蛮獠混生熟。公家有程约，往往视刻木。君子行道心，不是为窃禄。世路有险夷，君子何恶欲。庄生齐物篇，每以物观物。泰山非有馀，芒芥非不足。所恨材智浅，无以供臣仆。周车畏输载，羲鼎戒覆餗。赖有同心人，教我闽海曲。
辰州坡叹
作者：周瑛
朝代：明

马郎坡，牛郎坡，山高路险将如何。前山望云云片阔，后山听雨雨声发。仆夫尽日赤双脚，尽力踏泥泥转滑。君不见蜀道难，千山万水高巑岏。我今入蜀向西去，此是东头第一关。
辰州道中用提学沈仲律韵
作者：周瑛
朝代：明

辰州道路比褒斜，游子行行无怨嗟。山鸟尽情啼别树，野棠随分吐幽花。时平犹结防苗寨，岁晚谁收逃税家。圣主忧民方侧席，宽书早晚到桑麻。
过吴草庐坟
作者：周瑛
朝代：明

停车官路左，遥认草庐坟。古木无繁荫，残碑有断纹。大道近来隐，微言今益纷。九原不可作，谁为启昌闻。
过嘉鱼县赠姜希广大尹二首
作者：周瑛
朝代：明

作县怜今日，读书记昔年。相逢江上雨，十日为停船。去矜师上蔡，做信学乖厓。德进业同进，民心谁不怀。
过嘉鱼县赠姜希广大尹二首·其一
作者：周瑛
朝代：明

作县怜今日，读书记昔年。相逢江上雨，十日为停船。
过嘉鱼县赠姜希广大尹二首·其二
作者：周瑛
朝代：明

去矜师上蔡，做信学乖厓。德进业同进，民心谁不怀。
过桃源有怀避秦诸君子
作者：周瑛
朝代：明

知君原不是神仙，避地偶寻山水偏。世去只闻秦用法，客来方识晋编年。桑麻翳翳连平野，村落依依带暮烟。种得桃花翻自悔，春风勾引钓鱼船。
过洞庭湖得风寄李使君
作者：周瑛
朝代：明

洞庭午前湖水平，洞庭午后风浪生。片帆出没树叶小，一身恍惚鸿毛轻。浮云黯黯结新暝，白日杲杲笼微晴。故人饮我酒未醒，回头不见巴陵城。
过田家午炊
作者：周瑛
朝代：明

午炊犹未熟，坐向野人家。为爱青山好，都忘白日斜。山粮收橡子，野菜拾株花。偶听老农语，因知桑与麻。
过芗溪怀五宜翁
作者：周瑛
朝代：明

就徵一应诏，择退五称宜。古道甘藏拙，长谋曾出奇。闽中新郡县，江上旧旌旗。落日芗溪路，令人有所思。
过苏州与丘时雍李应祯夜话
作者：周瑛
朝代：明

今夕是何夕，长歌朋盍簪。参商照天角，风雪满山阴。衣袂秋阴薄，帘栊烛影深。情长嫌夜短，一刻比千金。
过许金声瓢所
作者：周瑛
朝代：明

绿树深中白日迟，小瓢收得许多诗。百年天地藏形器，万状风云入笑嗤。沈宋每思传正印，许姚会见树降旗。双旌偶上临川道，重倚阑干有所思。
送丁克明归常州省亲
作者：周瑛
朝代：明

万里云山秋独归，为怜堂上旨甘违。天涯亦有思亲者，相送不堪泪满衣。
送丘大尹知黟县二首
作者：周瑛
朝代：明

疋马南行去路赊，青山迤逦到官家。地图试问宽多少，剩种桑麻莫种茶。黟中风俗近如何，雀角鼠牙知不多。君到山城无别事，棠阴满地听弦歌。
送丘大尹知黟县二首·其一
作者：周瑛
朝代：明

疋马南行去路赊，青山迤逦到官家。地图试问宽多少，剩种桑麻莫种茶。
送丘大尹知黟县二首·其二
作者：周瑛
朝代：明

黟中风俗近如何，雀角鼠牙知不多。君到山城无别事，棠阴满地听弦歌。
送何郎中赴浙江督粮参政
作者：周瑛
朝代：明

圣主龙飞重养民，催科特遣老儒绅。汲将两浙通潮水，散作全吴润物春。刘晏材高劳用智，阳城政拙可书仁。吾闽文物旧来好，重看声光接古人。
送包好问节推应召之京
作者：周瑛
朝代：明

千里东风吹绿波，马周此日遇常何。灯前死狱求来苦，屏角疑辞录转多。柏树含霜秋入院，棠阴过雨晚成歌。相酬不尽平生意，三尺龙泉解太阿。
送友人丘安重知瑞安县
作者：周瑛
朝代：明

论交三十载，此日叹分离。海阔飞凫迥，云深过雁迟。近民宜直易，作事贵操持。莫以纤毫累，翻为负所知。
送友人丘时雍辽东省亲
作者：周瑛
朝代：明

绿酒红亭正夕晖，问君东去几时归。路过山海秋风早，莫待马头黄叶飞。
送友人朱弘裕归潼川
作者：周瑛
朝代：明

君入谏垣初，谏垣井初甃。自烹五色石，细补青天漏。天门北望何渺茫，有兽毛色金丝黄。双目夹镜齿如锯，啮人颅骨食人肠。小臣爱国不爱死，飞章直入天门里。蝇头细字三千馀，重为邦家说伦纪。扶桑日出天鸡鸣，玉皇稳卧犹未醒。左右传言卿大戆，干母之蛊不可贞。西南有州大如斗，烦卿暂去作慈母。腹中春意万斛深，遍历郊坰活枯朽。谪居下土今六年，西风翩尔来朝天。天门深迥如昨日，扁舟依旧归西川。丈夫怀抱无好恶，但得志行心自乐。此身亦是水上沤，禄食何须计厚薄。君不见黄仲昭，翰林诗思翻天瓢。秪为身居密勿地，不为天子赋元宵。又不见林贵实，横班独立称直笔。披肝苦为纲常谋，神鬼闻之皆欲泣。吾邦文物古来多，清风劲节今相摩。我因送君发豪气，铜壶击破为我歌。
送同年梅文渊分宪西蜀
作者：周瑛
朝代：明

与君江上酌春卮，此后相逢未有期。万里云山分袂处，半天风雨倚楼时。县官无用前驱弩，洞獠看收内附旗。科目自来称得士，勋名要使远人知。
送吕贰教还莆
作者：周瑛
朝代：明

少年接翅上青云，海阔天长路转分。白首握符初见我，青山结屋又逢君。开园种药怜多病，扫石弹琴念失群。拟岘台前春水阔，为君徙倚几斜曛。
送太守黄君之汀州珵
作者：周瑛
朝代：明

骑马出都门，望望长江曲。江水清以驶，江草萋以绿。黄君有远行，离色宛可掬。路入秦时郡，符剖汉廷竹。我起酌君酒，荐以古规祝。筑室首基址，为政首风俗。风俗苟不佳，政美何足录。君登江上舟，我骋江上目。江空不见人，只见云相逐。
送孙常州入觐
作者：周瑛
朝代：明

宦情长淡泊，行橐转萧条。独有秋山色，相随远入朝。
送季弟敬叔还家
作者：周瑛
朝代：明

身在江东家在闽，三年为客得相亲。侍萱同爱堂前日，戏綵平分膝下春。书剑不嫌归计薄，溪山长傍梦魂新。平安消息应须寄，海上春深过雁频。
送宋经归蔚州
作者：周瑛
朝代：明

手折蟾宫丹桂枝，那曾满假更从师。青由蓝造蓝应让，冰自水生水不知。去路西风飞叶早，故山疏雨出关迟。上林春到花如锦，正是都门待子时。
送方大参还家
作者：周瑛
朝代：明

翠微深处旧时家，乞得身来鬓未华。洛社日长人似玉，相城春暖锦如霞。壶觞对客菊初蕊，杖屦寻诗梅欲花。料得机心都散尽，行行鸥鹭下平沙。
送方大衡还莆
作者：周瑛
朝代：明

乌石山前旧草堂，秋来乡思迥茫茫。瀼西杜甫长为客，戟下冯唐犹是郎。驿路连云行独骑，海门和月倚危樯。请君莫听南楼笛，一曲梅花一断肠。
送濮守乃侄归省二首
作者：周瑛
朝代：明

千里移舟下濮阳，黄堂有叔鬓将霜。竹林风月留人易，椿府旨甘入梦长。亭上鸟声喧客席，马头山色映诗囊。料知宦邸无馀物，带得清风归故乡。曾闻大阮久专城，小阮读书亦有声。作客三年依濮上，还家几日到昌平。楼头疏雨此时梦，马首青山到处情。莫恋故乡风景好，云霄万里看飞鸣。
送濮守乃侄归省二首·其一
作者：周瑛
朝代：明

千里移舟下濮阳，黄堂有叔鬓将霜。竹林风月留人易，椿府旨甘入梦长。亭上鸟声喧客席，马头山色映诗囊。料知宦邸无馀物，带得清风归故乡。
送濮守乃侄归省二首·其二
作者：周瑛
朝代：明

曾闻大阮久专城，小阮读书亦有声。作客三年依濮上，还家几日到昌平。楼头疏雨此时梦，马首青山到处情。莫恋故乡风景好，云霄万里看飞鸣。
送罗应魁内弟归永丰
作者：周瑛
朝代：明

客馆西风布被单，百年心事惠夷间。也知内弟能相信，万里轻舟自去还。
送谢元吉御史赴南陵丞二首
作者：周瑛
朝代：明

风雪飘摇满帝城，老鸦台上噤无声。南陵草色春长满，疋马徐行好问耕。杨子江中白鹭洲，淡烟疏雨布帆秋。到时为问赋诗者，南逐年来共几舟。
送谢元吉御史赴南陵丞二首·其一
作者：周瑛
朝代：明

风雪飘摇满帝城，老鸦台上噤无声。南陵草色春长满，疋马徐行好问耕。
送谢元吉御史赴南陵丞二首·其二
作者：周瑛
朝代：明

杨子江中白鹭洲，淡烟疏雨布帆秋。到时为问赋诗者，南逐年来共几舟。
送贺克恭黄门得告归辽左二首
作者：周瑛
朝代：明

故国溪山病里还，半生心事语人难。床头旧有匡时疏，不许旁人来借看。牢作根基筑室庐，此中真乐世应无。閒来举目平铺看，云满青山水满湖。
送贺克恭黄门得告归辽左二首·其一
作者：周瑛
朝代：明

故国溪山病里还，半生心事语人难。床头旧有匡时疏，不许旁人来借看。
送贺克恭黄门得告归辽左二首·其二
作者：周瑛
朝代：明

牢作根基筑室庐，此中真乐世应无。閒来举目平铺看，云满青山水满湖。
送邓郎中成都归省
作者：周瑛
朝代：明

万里桥头道路赊，宦游十载始还家。春风门巷依前好，细雨桑麻近晚佳。厨下旨甘修玉髓，堂前杯斝泛晴霞。君恩浩荡须回首，云汉秋深望使槎。
送陈方伯致政归漳浦
作者：周瑛
朝代：明

角巾斜折旧乌纱，南望乡园趣转赊。白发无人堪结社，青山有地可为家。石湖晚钓收残雨，野径春行碍落花。不识庙堂诸故老，几人清梦到烟霞。
送陈白沙归南海
作者：周瑛
朝代：明

骑马出都城，送君登远道。我有一壶酒，为君再倾倒。海内重结交，卑卑学脂韦。心术不相语，美誉交相推。我知君最深，君知我亦至。临别为赠言，愿君莫予弃。郁郁山下松，四时不改色。盈盈道旁花，朝夕供采摘。花好聚人看，春风亦易寒。松高倚霄汉，劲节不可扳。愿学山下松，用以养贞德。毋学路旁花，一采不复得。翙翙天边凤，翱翔周八极。纷纷瓮底鸡，旋飞仅盈尺。我欲为凤凰，毛羽苦未齐。我欲为醯鸡，瓮底不可栖。人生各有志，岂宜自束缚。愿言从凤凰，万里翔寥廓。芝兰有幽性，托居在空谷。满天风露寒，隔林香扑扑。我因爱芝兰，朝夕相往还。采采欲盈把，薰我衣与冠。衣冠在敝箧，芝兰隔林樾。但恐岁月赊，馀香易消歇。东都事矫激，西晋尚清虚。一时自云适，社稷随丘墟。辟彼门户开，转运由其枢。大势皆倾倒，力救将何如。君子阅世多，立说慎其初。择中而守固，孔氏有遗书。人言羲皇初，其道本简易。卦爻二三画，天地露精秘。达磨自西来，亦颇领此意。面壁坐九载，未尝立文字。辞繁道理晦，辞毁道何寄。天地有日月，六经未可弃。释子称入定，如蚕自吐缚。置心于昭旷，用以求真乐。孔氏有明训，敬义须夹持。动静两无碍，此心自愉怡。入定既云久，此心亦能守。但恐体用乖，真乐竟何有。禅学论有无，似颇欠笺注。有自无中生，无非有孰据。盆水盛月华，有无相撑拄。盆倾水堕地，月华归何处。论无入空虚，论有滞形器。有无岐而二，斯乃学之蠹。圣学论一贯，斯最为要义。自从参赐远，谁领言下意。圣以一贯万，体用无二致。学者求之万，其一乃可至。执著固云非，超悟亦未是。功深与力到，庶几有真契。与君远相逢，三载共城阙。至宝偶不售，还山采薇蕨。本为同枝鸟，乃尔成胡越。一夜起相思，白尽巾中发。君为万里人，我为万里月。夜夜流清辉，为君照巾袜。
送陈白沙归南海·其一
作者：周瑛
朝代：明

骑马出都城，送君登远道。我有一壶酒，为君再倾倒。海内重结交，卑卑学脂韦。心术不相语，美誉交相推。我知君最深，君知我亦至。临别为赠言，愿君莫予弃。
送陈白沙归南海·其七
作者：周瑛
朝代：明

释子称入定，如蚕自吐缚。置心于昭旷，用以求真乐。孔氏有明训，敬义须夹持。动静两无碍，此心自愉怡。入定既云久，此心亦能守。但恐体用乖，真乐竟何有。
送陈白沙归南海·其三
作者：周瑛
朝代：明

翙翙天边凤，翱翔周八极。纷纷瓮底鸡，旋飞仅盈尺。我欲为凤凰，毛羽苦未齐。我欲为醯鸡，瓮底不可栖。人生各有志，岂宜自束缚。愿言从凤凰，万里翔寥廓。
送陈白沙归南海·其九
作者：周瑛
朝代：明

圣学论一贯，斯最为要义。自从参赐远，谁领言下意。圣以一贯万，体用无二致。学者求之万，其一乃可至。执著固云非，超悟亦未是。功深与力到，庶几有真契。
送陈白沙归南海·其二
作者：周瑛
朝代：明

郁郁山下松，四时不改色。盈盈道旁花，朝夕供采摘。花好聚人看，春风亦易寒。松高倚霄汉，劲节不可扳。愿学山下松，用以养贞德。毋学路旁花，一采不复得。
送陈白沙归南海·其五
作者：周瑛
朝代：明

东都事矫激，西晋尚清虚。一时自云适，社稷随丘墟。辟彼门户开，转运由其枢。大势皆倾倒，力救将何如。君子阅世多，立说慎其初。择中而守固，孔氏有遗书。
送陈白沙归南海·其八
作者：周瑛
朝代：明

禅学论有无，似颇欠笺注。有自无中生，无非有孰据。盆水盛月华，有无相撑拄。盆倾水堕地，月华归何处。论无入空虚，论有滞形器。有无岐而二，斯乃学之蠹。
送陈白沙归南海·其六
作者：周瑛
朝代：明

人言羲皇初，其道本简易。卦爻二三画，天地露精秘。达磨自西来，亦颇领此意。面壁坐九载，未尝立文字。辞繁道理晦，辞毁道何寄。天地有日月，六经未可弃。
送陈白沙归南海·其十
作者：周瑛
朝代：明

与君远相逢，三载共城阙。至宝偶不售，还山采薇蕨。本为同枝鸟，乃尔成胡越。一夜起相思，白尽巾中发。君为万里人，我为万里月。夜夜流清辉，为君照巾袜。
送陈白沙归南海·其四
作者：周瑛
朝代：明

芝兰有幽性，托居在空谷。满天风露寒，隔林香扑扑。我因爱芝兰，朝夕相往还。采采欲盈把，薰我衣与冠。衣冠在敝箧，芝兰隔林樾。但恐岁月赊，馀香易消歇。
送项主事还南京
作者：周瑛
朝代：明

杯酒都门送独归，不堪临别思依依。一霜蓟北衣全薄，八月淮南雁正飞。官列部曹无抑畏，班联鹓鹭有光辉。丈夫树立应须早，毛发镜中容易稀。
送黄伯望知肇庆府
作者：周瑛
朝代：明

几度伤心忆岭南，民刳兵燹丧田蚕。黄堂此去看经济，千里春回雨露酣。
送黄君左迁湘潭
作者：周瑛
朝代：明

朝把封章叩帝家，夕驱羸马赴长沙。江湖万里孤臣远，灯火九重春意赊。湘水无情休作赋，贾生有庙可停车。也知昭代多恩典，试听庭前半夜鸦。
送黄郎中得告归长乐
作者：周瑛
朝代：明

昔年同听鹿鸣歌，此别令人恨转多。白发无情催岁月，青山有梦入烟萝。养生术秘求玄牝，种树功深问橐驼。他日访君何处所，海门孤屿认青螺。
逸老堂为谢太守题
作者：周瑛
朝代：明

万里江天迥，冥鸿独向东。草堂宽几许，可以著清风。
邵武道中夜宿半山铺
作者：周瑛
朝代：明

邵武城头路，行行重苦辛。高山双倦足，空馆一愁人。凉月照华发，西风吹敝巾。长安一万里，何处问通津。
郡斋酌别送郑御史还贵溪用联句韵
作者：周瑛
朝代：明

短箔疏帘风雨深，一壶浊酒夜谈心。青山何处寻同调，白发此时逢赏音。徐稚到门应下榻，管宁锄地独挥金。悬知别后相思忆，两地停云向夕阴。
酬同年谈君惠笔
作者：周瑛
朝代：明

吴筒细剪南山竹，韩颖精收东郭㕙。多谢故人有佳贶，兴来挥断楚江云。
醉中题画扇四首
作者：周瑛
朝代：明

轻飙拂凉树，明月浸清波。酒醉呼不醒，万物将吾何。青山云去后，古树鹤来初。安得结茆屋，闭门观古书。青山日未上，绿树云犹湿。溪回路转深，扁舟何处入。山前去路赊，江上片帆远。家乡在何处，一日肠九转。
醉中题画扇四首·其一
作者：周瑛
朝代：明

轻飙拂凉树，明月浸清波。酒醉呼不醒，万物将吾何。
醉中题画扇四首·其三
作者：周瑛
朝代：明

青山日未上，绿树云犹湿。溪回路转深，扁舟何处入。
醉中题画扇四首·其二
作者：周瑛
朝代：明

青山云去后，古树鹤来初。安得结茆屋，闭门观古书。
醉中题画扇四首·其四
作者：周瑛
朝代：明

山前去路赊，江上片帆远。家乡在何处，一日肠九转。
重到府第有感
作者：周瑛
朝代：明

府第最深处，重来感叹并。临川双郡守，闽海两书生。风雨情何限，池塘梦不成。坐观循吏传，收拾此家声。
金溪车节推挽诗
作者：周瑛
朝代：明

气结芝兰馥，胸蟠锦绣纹。大廷吐不尽，散作冶溪云。
镜潭词
作者：周瑛
朝代：明

云影落空潭，灯光入虚镜。镜潭本虚净，云灯生幻證。灯灭镜还虚，云散潭复净。外感虽频仍，不以汨贞性。
陈忠肃公殉宋而死元世祖义之命葬于西湖智果寺北满山皆生刺竹多有咏其事者予亦赋之
作者：周瑛
朝代：明

智果寺旁忠肃墓，满山刺竹生无数。磨风砺雨坚相持，犹带战酣旧时怒。岳坟见说遥相依，坟上有树皆南枝。感应随人如影响，谁谓草木俱无知。宋愤未消元运改，大明奉天君四海。此竹开花复结实，勾引凤凰栖五彩。
除夕闻雷
作者：周瑛
朝代：明

岁事阑珊气候分，雷声忽向枕边闻。隔墙疑是邻烧竹，入耳惊为野聚蚊。启蛰不应先夏令，警聋似欲破酋氛。刘家父子多同异，传志灾祥说正纷。
题亡弟敬叔画菊
作者：周瑛
朝代：明

一花一叶尽天机，趣到无言识渐稀。辽鹤不归霄汉远，只留秋色照岩扉。
题伊秋官三秋岐路话别卷
作者：周瑛
朝代：明

世路苦多岐，问君欲何往。吴钩三尺长，光射斗牛上。
题何氏双挽诗
作者：周瑛
朝代：明

君家先世多潜德，白发重重照秋色。荀翁曾坐膝上孙，陶母每饭堂前客。驱车昨过通德门，朔风吹雨白日昏。屈宋九原不可作，凭谁书些招双魂。
题刘先主三顾草庐图
作者：周瑛
朝代：明

吴魏有兵窥社稷，荆襄无地著英雄。将军识得人中杰，自把旌旄起卧龙。
题卧羲轩
作者：周瑛
朝代：明

郡中无事自开荒，小作轩居接北廊。天地清风来枕簟，湖山白日卧羲皇。意当适处功名薄，心到虚时道义光。彭泽有魂招不起，凭谁接膝与商量。
题友人张汝弼天趣轩
作者：周瑛
朝代：明

石鼎初分阳羡茶，翠盘又试邵平瓜。当时颇笑渊明俗，都把俸钱付酒家。
题吴下赵氏望云楼
作者：周瑛
朝代：明

家住砂山南，亲葬砂山北。砂山多白云，觥佛见颜色。云去有时归，亲去不复得。落日倚南楼，血泪满胸臆。
题吴冬官淮南别意卷
作者：周瑛
朝代：明

江馆三年梦，云山万里秋。欲知相别意，淮水向东流。
题四皓图
作者：周瑛
朝代：明

秦氛暗六合，脱屣入商颜。山中无招呼，斜日照棋盘。昨夜望前星，疏雨袭轻寒。留侯有心计，戚姬涕汍澜。事定计当返，名爵岂能攀。史家多阔略，公迹是非间。遂令诗家子，过庙讥潺湲。
题圯上授书图
作者：周瑛
朝代：明

天地机藏一束书，几回欲授又踌躇。汉家四百年天下，都在鸡声未唱初。
题孙孟献弘毅斋
作者：周瑛
朝代：明

万里程途远，一肩负荷难。藕溪溪上路，风雪见苍颜。
题孙氏映雪轩
作者：周瑛
朝代：明

银灯照华屋，宝鼎薰金埒。念此苦心人，独映寒窗雪。
题孙氏画梅
作者：周瑛
朝代：明

孙姬可是梅花精，梅花写出浑天成。香魂不逐水云起，老干绝似冰霜清。草堂夜深净如洗，月色朦胧照凄楚。哜嘈鸟语酒初醒，呜咽角声天未曙。闺门作画世应稀，何不改学周南诗。关雎麟趾亦图画，画出周家王化基。
题孙生哭母卷
作者：周瑛
朝代：明

孙生携尺牍，踵门求予诗。衷肠未及诉，涕泣先交颐。世人皆有母，繄我独无之。母年四十九，弃我竟如遗。西风吹北堂，摵摵动帘帷。颜容不复睹，抱此终天悲。我闻孙君言，抚卷神若痴。情长辞苦短，墨汁空淋漓。愿告世之人，养母宜及时。毋令生怨悔，痛苦将告谁。
题学圃古意亭
作者：周瑛
朝代：明

学圃最深处，小结茅亭子。簿书有馀暇，驾言来游此。剪茅望崔嵬，约萍看清泚。万象俱在目，一尘不到耳。舞雩息迂响，龙门得新址。寤寐怀古人，默默会至理。
题山水图
作者：周瑛
朝代：明

茆庐三五野人家，路入青松更转斜。城市收书归去晚，山风吹落一庭花。
题归来亭
作者：周瑛
朝代：明

天地孤亭小，江湖倦客归。不图钟鼎食，来试薜萝衣。鸥鹭波涛阔，风云声迹希。世情方起灭，吾自息吾机。
题归隐图
作者：周瑛
朝代：明

青山绿树旧时家，宦况何如隐趣赊。料想西湖明月下，梦魂先已到梅花。
题徽州殷氏所藏息斋画竹
作者：周瑛
朝代：明

平生无计医凡俗，每思开轩学种竹。息斋此画自何来，坐觉寒阴满书屋。断根入地吴蚕僵，密叶排云威凤翔。洒洒清风照长渭，濛濛翠雾浮清湘。人世韶音久不作，有材如此转零落。龙笙凤管归何处，变作秋声撼厓壑。紫阳山高白日寒，幽人自倚疏帘看。秪恐六丁下收拾，夜半失却青琅玕。
题慈节卷为萧给事赋
作者：周瑛
朝代：明

内则读遗篇，持循自昔年。从夫念一醮，教子学三迁。络纬秋灯馆，钗钿晓爨烟。平生慈与节，太史费摩编。
题日出扶桑图
作者：周瑛
朝代：明

虞渊路最远，凭谁取红日。引手抉层云，清辉流八极。
题月沉西海图
作者：周瑛
朝代：明

碧海最西处，悬知物象幽。鱼龙见明月，应作白日游。
题有竹轩
作者：周瑛
朝代：明

半亩翠云湿，一帘苍雨凉。分明阛阓里，举目见潇湘。
题松鹤轩
作者：周瑛
朝代：明

阶下苍松立，阶前白鹤行。轩中何所有，终日此双清。松外见白鹤，鹤外见青松。小轩终日坐，清气落重重。
题松鹤轩·其一
作者：周瑛
朝代：明

阶下苍松立，阶前白鹤行。轩中何所有，终日此双清。
题松鹤轩·其二
作者：周瑛
朝代：明

松外见白鹤，鹤外见青松。小轩终日坐，清气落重重。
题林仰止斋居
作者：周瑛
朝代：明

青山原有约，黄屋本无期。独坐云生榻，閒吟月到池。
题梅月图
作者：周瑛
朝代：明

孤山处士旧时家，门巷深深一径斜。惆怅诗魂呼不醒，只留明月照梅花。
题毛水部所藏万竿烟雨图
作者：周瑛
朝代：明

城南城北皆尘壤，马蹄何处踏苍莽。归来独坐草堂深，诗思飞落湘江上。湘江春水绿沉沉，芦洲荻渚鸣春禽。上有平坡亘千里，何人种竹皆成林。白日倏忽起雷电，咫尺江山看不见。一时芦苇尽销沉，老竹独与风雷战。风雷震荡云冥冥，化作蛟龙天外行。人间无处寻踪迹，劲风凛凛长江横。东风日出晓来霁，上下分明见天地。长身玉立好儿孙，满眼苍云浩无际。圣朝天子开明堂，大化四浃和风翔。奇才一入伶伦手，坐见制作追咸章。而今海宇干戈息，佳种烦君更培植。万丈清风扫俗尘，纷纷桃李无颜色。
题海云卷
作者：周瑛
朝代：明

朝看海云出，暮看海云归。而我亦海云，出入澹忘机。
题湛庵为戴陈州作
作者：周瑛
朝代：明

此庵有佳士，物我两相忘。人世红炉热，渠心秋水凉。绮罗无弄著，藜藿有馀香。晚路行犹远，烦君更自防。
题环璧亭
作者：周瑛
朝代：明

亭外水如璧，仅容一杓通。蘋风秋琐细，蒲月夜玲珑。坐卧皆天上，往来疑镜中。主人原会赋，收拾若为工。
题画山水四首
作者：周瑛
朝代：明

开轩望长野，迢迢芳草绿。持竿彼何人，冒雨驱黄犊。云影苍树凉，雨候黄梅过。明月入西轩，照见幽人卧。秋水池塘深，落叶亭台晚。柴门闭西日，山人犹未返。风高海水立，雪厚山冈折。小院无人来，梅花自娟洁。
题画山水四首·其一
作者：周瑛
朝代：明

开轩望长野，迢迢芳草绿。持竿彼何人，冒雨驱黄犊。
题画山水四首·其三
作者：周瑛
朝代：明

秋水池塘深，落叶亭台晚。柴门闭西日，山人犹未返。
题画山水四首·其二
作者：周瑛
朝代：明

云影苍树凉，雨候黄梅过。明月入西轩，照见幽人卧。
题画山水四首·其四
作者：周瑛
朝代：明

风高海水立，雪厚山冈折。小院无人来，梅花自娟洁。
题画鹤
作者：周瑛
朝代：明

夜露滴松梢，秋声退残暑。不知九霄梦，凌风高几许。海上风露寒，羽毛半零落。短日脩疏翎，去去翔寥廓。
题画鹤·其一
作者：周瑛
朝代：明

夜露滴松梢，秋声退残暑。不知九霄梦，凌风高几许。
题画鹤·其二
作者：周瑛
朝代：明

海上风露寒，羽毛半零落。短日脩疏翎，去去翔寥廓。